Naslovna Fudbal Budućnost deklasirala Cvetex 21:0 i zadržala korak za Breznicom\nProteklog vikenda odigrano je 14. kolo I ženske fudbalske lige Crne Gore. Breznica je bila slobodna dok je konkurent za titulu, Budućnost, deklasirala Cvetex sa 21:0.\nFudbalerke Budućnosti bile si apsolutni favorit u 14. kolu protiv rivalki iz Berana, ekipe Cvetex, a uspjele su da kvalitet potvrde i na terenu. Izabranice trenera Duška Globarević nisu imale milosti protiv Beranki i već na poluvremenu imale su 10 golova prednosti. U nastavku su “plave” postigle još 11 golova i “uništile” fenjeraša koji ima samo četiri boda i drži posljednju poziciju. Sve što je “fenjeraš” uradio bio je promašen penal u 45. minutu kada je Sonja Pačariz bila neprecizna.\nŽFK Ekonomist je savladao ŽFK Mladost 2015 rezultatom 0:4 i sa ovom pobjedom potvrđena je treća pozicija na tabeli. Kapiten Jovana Sarić donijela je prednost gostima dok je Sara Marković duplirala prednost. Do kraja utakmice, Sarićka je postigla i svoj drugi gol na meču da bi Marija Roganović postavila konačnih 0:4.\nLider na tabeli, ekipa Breznice, bila je slobodna u ovom kolu.\nPrethodni tekstFudbaler Valerenge na probi u Iskri\nSljedeći tekstCrna Gora – Norveška 3. kolo kvalifikacija: Savić može da “štopuje” Halanda, JoJo da nastavi golgetersku seriju\nA.D. - 7/03/21 21:09 0\nA.D. - 30/05/21 16:59 1


Objavljen Javni poziv za obuku na radnom mestu za zanimanje šivač | Pirot vesti\nPočetna/Gradska hronika/Objavljen Javni poziv za obuku na radnom mestu za zanimanje šivač\nU skladu sa projektom “Znanjem do posla” danas, 17. novembra, je objavljen Javni poziv za obuku na radnom mestu koja će se realizovati u Kompaniji “Makaron moda”. Predviđena je obuka za tridesetoro mladih koji će imati priliku da se upoznaju, kako teorijski, tako i praktično, tokom 360 sati obuke sa zanimanjem ŠIVAČ. Polaznici će, kroz rad u Kompaniji, savladati znanja, veštine i stavove, neophodne za obavljanje ovog posla.\nSam rad je organizovan na proizvodnim linijama uz rad na mašini za šivenje. Uz pomoć iskusnih mentora, polaznici će steći opšte i specifične kompetencije za rad u Kompaniji na konkretnim radnim zadacima. Tokom obuke polaznici će dobijati novčanu nadoknadu, a najbolji polaznici priliku za zaposlenje.\nPravo učešća imaju nezaposlena lica od 18 do 30 godina, ili do 35 godina ukoliko pripadaju nekoj ranjivoj kategoriji stanovništva – mlade žene, dugoročno nezaposleni, mladi iz ruralnih područja koji žive na više od 20 km od mesta obuke, mladi sa invaliditetom, samohrani roditelji, pripadnici romske etničke grupe, bivši zatvorenici, tražioci azila, korisnici novčane socijalne pomoći itd.\nZaniteresovana lica mogu da se prijave putem telefona 010/501-820, svakog radnog dana od 9-14 sati, ili na mail: jobinfocentarpirot@gmail.com. Prijavljivanje kandidata je do 26. novembra 2021. godine.\nistaknuto job info centar obuka na radnom mestu znanjem do posla\nMediji na prodaju


Kvalitet vazduha u Srbiji značajno narušen | Biznis.rs\nNacionalna ekološka asocijacija traži da nadležni hitno istraže slučajeve ekstremnog zagađenja i kazne počinioce\n6.10.2021 10:55 Autor: Julijana Vincan 4\nIzveštaj o stanju kvaliteta vazduha u Republici Srbiji 2020. godine pokazao je ono što se zna već godinama, a to je visok nivo zagađenja...\nIzveštaj o stanju kvaliteta vazduha u Republici Srbiji 2020. godine pokazao je ono što se zna već godinama, a to je visok nivo zagađenja suspendovanim česticama na svim lokacijama na kojima se meri koncentracija PM2.5 i PM10 čestica, kako u smislu prosečnih vrednosti, tako i u kontekstu trajanja prekoračenja, rečeno je na okruglom stolu Nacionalne ekološke asocijacije (NEA).\n„Okrugli sto smo nazvali ‘U susret novoj sezoni trovanja’ zato što se u Srbiji u zimskom periodu od oktobra do marta, zbog velike koncentracije PM čestica koje su posledice individualnih ložišta, dostiže čak i 10 puta viši nivo zagađenja. Pošto su polutanti, a posebno PM čestice, ne računajući pojedine industrijske lokacije kao što su Bor i Smederevo, toksični, to je trovanje koje se nastavlja nesmanjenim uspehom. Problemi navedeni u Izveštaju su uobičajeni i identični, varijacije su zanemarljive i one potvrđuju da institucije koje su zakonom zadužene za smanjenje zagađenja, za brigu o zdravlju građana – ne rade svoj posao kako treba“, izjavio je nekadašnji načelnik odeljenja za kvalitet vazduha u resornom Ministarstvu, Milenko Jovanović.\nPrema njegovim rečima, prošle godine je bilo pouzdanih podataka, čak 90 procenata sa stanica za merenje kvaliteta vazduha, stoga je bilo dovoljno materijala da se analizira kvalitet vazduha (mreža AMSKV).\n„Sumpor-dioksid (SO2) ukinut je svuda u Evropi kao ozbiljan polutant, ali kod nas je samo u Boru njegova vrednost za 50 odsto veća od dozvoljene, gde je prekoračenje bilo 58 dana. PM10 čestice, koje su pored PM2.5 najodgovornije za lošu sliku kvaliteta vazduha, i dalje su u prekoračenju u Srbiji, gde je rekorder po zagađenosti vazduha mesto kod Smedereva – Radinac, gde je 20 dana od 148 bilo rekordnog prekoračenja. Takođe, prošle godine desetak dana nije bilo merenja usled tehničkih problema, tako da bi ta vrednost, da je merena, bila i daleko veća“, naglasio je Jovanović.\nKako je rekao, i PM2.5 čestice bile su u prekoračenju oko 60 odsto više od dozvoljene vrednosti, što se, ističe on, dešava godinama.\n„Takođe, arsen, sa olovom i živom, najtoksičniji je teški metal i u Boru je bio prekoračen čak do 46 puta na jednom mernom mestu. Da li to neko uopšte može i da zamisli koliko je to mnogo? Građani Bora su višestruko opterećeni ovakvim vazduhom koji je decenijama loš. Pojava koncentracije opasne po zdravlje ljudi, kao što je ona u Boru, gde je lane SO2 koncentracija bila 25 puta na stanici Bor-Gradski park, dok je dozvoljena – nula. Nešto što ne sme da se desi nijednom, desi se čak 25 puta“, naglasio je on.\nJovanović je istakao da su podnete samo dve krivične prijave, iako je bilo 25 prekoračenja u Boru, bez uzimanja u obzir i ostalih prekoračenja, što kako kaže, govori o nefunkcionalnim institucijama.\nIzvor: Agencija zaštite životne sredine\nNa panelu su učestvovali i dr Dragana Đorđević (IHTM), dr Vladimir Đurđević sa Meteorološkog instituta, Ognjan Pantić (Beogradska otvorena škola), Bojan Simišić (Eko straža), Nikola Kolja Krstić (Pokret Tvrđava Smederevo), dr Dragana Jovanović, dr Viša Tasić i mr Dejan Lekić (NEA). Diskusija je bila fokusirana i na preporuke, odnosno predloge rešenja nekih od gorućih problema u oblasti zaštite kvaliteta vazduha, a doneto je i više zaključaka.\nNa primer, zagađenje koje dolazi iz elektrana Nikola Tesla (TENT) i Kostolac uzrokuje skoro 2.000 preranih smrti u Evropskoj uniji, Zapadnom Balkanu i šire, više od 5.000 slučajeva bronhitisa kod dece i odraslih, 1.500 bolničkih prijema pacijenata zbog respiratornih ili kardiovaskularnih simptoma i godišnje zdravstvene troškove do 4,4 milijarde evra.\n„Specifična situacija sa visokim koncentracijama sumpor-dioksida zabeležena je u Boru i predstavlja paradigmu situacije u oblasti kvaliteta vazduha. Praktično svakodnevna, namerna prekoračenja pokazuju da državni organi jednostavno ne žele da sprovode zakonsku regulativu. Povećanje rizika za urgentne preglede i hospitalizacije zbog respiratornih uzroka je bilo i do 26 puta veće, jer su vrednosti koncentracija SO2 bile povremeno više od 100 puta iznad dozvoljenih“, zaključili su učesnici.\nTakođe, jedan od zaključaka je i da ekstremni nivoi zagađenja, na primer arsenom i kadmijumom u Boru, koji se u izveštaju navode kao uobičajena, ni po čemu posebna pojava, moraju biti momentalno istraženi, a počinioci adekvatno preocesuirani. Podaci o stvarnom zagađenju vazduha (PAH, dioksini, furani, itd.) tokom požara na deponiji u Vinči moraju biti stavljeni na uvid javnosti, a nadležna lica koja su obmanjivala desetine hiljada građana moraju biti procesuirana i sankcionisana, tvrde iz NEA.\nKrajem oktobra razgovori o uspostavljanju strateških rezervi gasa\n„U najkraćem roku potrebno je obezbediti uzorkovanje i hemijsku analizu PM2.5 čestica kako bi se utvrdilo njihovo poreklo i obezbediti mogućnost merenja dioksina i di-benzo furana u slučaju akcidentnih situacija poput požara na deponijama i slično. Podzakonski akti koji propisuju aktivnosti i mere na nivou lokalnih samouprava u cilju smanjenja zagađenja vazduha su zastareli, neadekvatni i neprimenjivi, posebno imajući u vidu potpuni nedostatak implementacije i verifikacije mera te sankcionisanja jasno definisanih zagađivača“, ističu i dodaju da Strategija zaštite vazduha, čiji je rok za donošenje bila 2015. godina, mora biti doneta u što kraćem roku, sa posebnim naglaskom na implementaciju mera za hitno smanjenje svih oblika zagađenja vazduha, naročito mera za smanjenje emisija PM čestica, odnosno fokusiranje na zamenu individualnih ložišta, te smanjenje emisija iz malih izvora ispod 50 MW. Takođe, Strategija mora sadržati precizno definisane rokove i metode za evaluaciju i verifikaciju rezultata.\nNa kraju, zaključuju da primena standarda koje propisuje EU, odnosno Evropska agencija za životnu sredinu, kao i obaveštavanje javnosti u odnosu na novousvojene standarde Svetske zdravstvene organizacije, moraju biti momentalna obaveza svih nadležnih instuticija na svim nivoima.\nOČUVANJE ŽIVOTNE SREDINE U FOKUSU ZAGAĐENJE VAZDUHA\nMeđunarodni transport nije nužno narušen u BiH usled korona krize\nNazalost vazduh je jako zagadjen\nUzas…sve je gore :/\nSrbija mordor zemlja.


08/05/2020 08/05/2020 Sporazum, Vesti\n„Svet više neće biti isti nakon pandemije koronavirusa jer neće biti grane u ekonomiji koja će ostati\nnepogođena“, uveren je nekadašnji predsednik Privredne komore Kosova Safet Grdžaliju. Sa druge\nstrane, Nenad Đurđević iz PKS i Dragiša Mijačić iz Inter-a kažu da je rano govoriti o posledicama Kovida-\n19 na privredu i ekonomiju.\nGostujući u emisiji „Sporazum“, Safet Grdžaliju je izrazio zabrinutost da će se Kosovo, region, ali i čitava\nEvropa, nakon pandemije Kovid-19, suočiti sa „ekonomskom pandemijom“. On je istakao da se posledice\nveć vide, te da je najpogođeniji privatni sektor, odnosno 300 hiljada građana Kosova koji su deo tog\n„To je veliki udarac, a dnevni gubici, po nekim proračunima na Kosovu su od 10 do 13 miliona evra.\nVlada treba da bude aktivna u tom segmentu. Ako nemate socijalni mir, kako možete graditi\nperspektivu, a s obzirom da mi više gradimo političku nego ekonomsku agendu, imam strah da će biti\nproširena socijalna pandemija“, kazao je Grdžaliju.\nZa razliku od svog sagovornika, Nenad Đurđević, savetnik predsednika Privredne komore Srbije, očekuje\nda se prve posledice vide nakon završetka pandemije.\n„Pojedini sektori su jače pogođeni, pojedini sektori nešto manje. Prerađivačka industrija je, gledajući\nrezultate, zabeležila i mali rast. Naročito je zabeležila rast prehrambena industrija, medikamenata,\nlekova, što je normalno u ovom trenutku“, kaže Đurđević i dodaje da je privreda u Srbiji „otporna u\novom globalnom šoku“, te da će naredne godine doživeti rast od 5 do 8%.\nI Dragiša Mijačić, izvršni direktor Instituta za teritorijalni razvoj (Inter), smatra da je rano govoriti o\nrecesijama. Govoreći o prerađivačkoj industriji, Mijačić kaže da ne veruje da će Srbija i Kosovo u tom\npogledu doživeti veliki pad, te da će se sa posledicama jače suočavati ostale zemlje u regionu.\n„Nije jednostavno proceniti koje su sve štete nanete ovim virusom. Mnogo štete privredi severa Kosova\nsu nanele i takse. Privreda tog dela se još uvek nije oporavila od uvođenja taksi. Što se tiče turizma, to je\njoš uvek sektor koji se razvija, ali su se neki problemi stvorili i u tom sektoru“, kazao je Mijačić, podsetivši\nda je pandemija odložila početak turističke sezone u Ibarskom Kolašinu.\nTakse na uvoz robe iz Srbije i Bosne i Hercegovine su suspendovane sredinom marta, da bi od početka\naprila uvoz robe iz Srbije znatno porastao. Od tada je na Kosovo uvezno robe iz Srbije u vrednosti od 16\n„Dijalog mora da bude najjače oružje svih problema. Što se tiče taksi, ja sam bio jedan od prvih koji je bio\nprotiv toga jer je to bila populistička odluka pred izbore. Kao druga stvar, moramo tu taksu analizirati sa\nnekoliko dimenzija – ekonomski, politički, strateški integrisano. U tom kontekstu, mislim da je to bio\nautogol koji je Vlada Kosova postigla sa početkom primenjivanja tih taksi“, kaže Safet Grdžaliju.\nOn je istakao da su proizvođači bili najpogođeniji, što ukazuje da proizvodi sa Kosova više nisu\nkonkurentni. Osim toga, takse su, kaže, uticale na odnose sa međunarodnim partnerima, posebno sa\nSAD i EU.\n„U tom kontekstu, ako je neko izgubio od tih taksi, izgubili su građani Kosova jer su kroz inflaciju platili\nskupe proizvode. Pogođeni su proizvođači i privrednici Kosova i, na kraju, politički smo tu gde smo, jer\nsve te države koje su podržavale Kosovo u svim izazovima bile su protiv takve takse. Mislim da ovo, što\nse dogodilo u zadnje vreme, mora da bude pouka za nove političare da se od populizma ne živi“, istakao\nje bivši predsednik Privredne komore Kosova.\nSa druge strane, Nenad Đurđević iz PKS kaže da je teško utvrditi pravi efekat štete koju je Srbija doživela\nuvođenjem taksi, ali je poznato da je u tom periodu ostala bez 400 miliona evra nerealizovanog\nplasmana robe na Kosovo.\n„Ja mislim da je najveća šteta u oblasti poverenja, odnosno zaustavljanja te privredne aktivnosti koja je\ndosta uzdrmala zamajac posle Briselskih sporazuma i posle tog perioda započete normalizacije odnosa\nSrbije i Kosova, odnosno Beograda i Prištine. To se odrazilo u povećanom obimu razvoja, ne samo na\nstrani Srbije koja ima značajan izvoz, već i na strani Kosova koje je 2018. godine imalo dvocifreni rast\nplasmanom svojih proizvoda u Srbiji“, kaže Đurđević.\nIpak, on je kazao da u Srbiji postoji jaka želja za obnovom saradnje sa Kosovom, naročito kod kompanija\nkoje plasiraju sirovine, ali i poznatih brendova koji su popularni na kosovskom tržištu.\nUspostavljanjem takse, opštine na severu Kosova ostale su godišnje bez 4 miliona evra sredstava Fonda\nza razvoj koja dolaze od naplate carine na prelazima Brnjak i Jarinje.\n„Ja se iskreno nadam da će Vlada Kosova imati razumevanja i uvesti meru kojom će kompenzovati makar\njednim delom ova sredstva koja su izgubljena“, kazao je Dragiša Mijačić.\nSagovornici su se složili da nije jasna politika reciprociteta koju je najavljivao odlazeći premijer Aljbin\nKurti, napominjući da to uvođenje nije predviđeno na robu iz BiH, već samo za Srbiju. To, po njihovom,\nmišljenju jasno govori koliko je prisutno nepoverenje među liderima Prištine i Beograda.


Predsjednik Jemena Abdulah Saleh predao vlast svom zamjeniku – Informer\nPredsjednik Jemena Abdulah Saleh predao vlast svom zamjeniku\nPredsjednik Jemena Ali Abdulah Saleh potpisao je danas, poslije skoro deset mjeseci antirežimskih protesta u toj zemlji, plan kojim prenosi vlast na svog zamjenika.\nArapski satelitski kanali prenijeli su snimke na kojima Saleh potpisuje prijedlog članica Savjeta za saradnju u Zalivu, o okončanju krize u zemlji koja traje već devet mjeseci.\nDržavna televizija Saudijske Arabije objavila je snimak nasmijanog Saleha kako sjedi pored saudijskog kralja Abdulaha i potpisuje četiri kopije prijedloga, a zatim kratko udara dlanom o dlan, javlja AP.\nPlan predviđa prenos vlasti na Salehovog zamjenika Abeda Raboa Mansura Hadija u roku od 30 dana i održavanje prevremenih predsjedničkih izbora u roku od 90 dana od potpisivanja.\nPlan, takođe, sadrži prijedlog o dvogodišnjem tranzicionom periodu i garantuje Salehu imunitet od izvođenja pred sud.\nPoslije potpisivanja plana, Saleh je rekao da će u potpunosti sarađivati sa novom predloženom vladom nacionalnog jedinstva. On je govorio i o gubicima koje je zemlja pretrpjela tokom protesta, ali nije pomenuo da su demonstranti tražili njegovu ostavku.\nSaleh je proteste nazvao “državnim udarom”, a bombardovanje njegove palate u kojem je bio teško ranjen “skandalom”.\nSaleh je tri puta odbijao da potpiše ovu inicijativu, koju je načinilo šest članica Savjeta za saradnju u Zalivu, a koju je jemenska opozicija prihvatila u aprilu.\nU nasilnom gušenju antirežimskih protesta u Jemenu, koji traju već 10 mjeseci, ubijeno je nekoliko stotina ljudi.


HOĆE LI UCENITI PUTINA: Jeljcinova ćerka poseduje seksi snimak predsednika Rusije\nHOĆE LI UCENITI PUTINA: Jeljcinova ćerka poseduje seksi snimak predsednika Rusije\nRuski špijuni i tajna služba decenijama su ulivali strah u Rusiji i šire, jer su bez oklevanja za ucene protivnika koristili seks snimke.\nDanašnji ruski predsednik Vladimir Putin, takođe se koristio ovom metodom, pa je ”najstarijim zanatom” u Petrogradu ucenjivao protivnike uz pomoć seksa, laži i video snimaka u borbi za vlast.\nOn je bio šef tajne službe u Petrogradu, u vreme Borisa Jeljcina, pa je, očigledno uspešno, sakupljao kompromitujuće materijale o Jeljcinovim političkim protivnicima.\nDržavni advokat Jurij Skuratov je u to vreme istraživao kako se obogatila Jeljcinova porodica, pa je Putin morao da reaguje, okrenuo se seksualnom ucenjivanju, prenosi portal 24sata.hr.\nPrema knjizi Borisa Reitšustera, koji je napisao biografiju ruskog predsednika “Putin – kuda vodi Rusiju”, državni advokat Skuratov je orgijao s dve prostituke, a to su snimili Putinovi agenti, što je on dalje iskoristio kako bi ga ucenio da napusti položaj na kojem se nalazio.


АГЕНЦИЈА ПОДСЕЋА НА ПРОШЛОСТ ДЕКАНА ВИШЊИЋА – ГСПРС Независност\nАГЕНЦИЈА ПОДСЕЋА НА ПРОШЛОСТ ДЕКАНА ВИШЊИЋА\nНасловна/Новости/Актуелно/АГЕНЦИЈА ПОДСЕЋА НА ПРОШЛОСТ ДЕКАНА ВИШЊИЋА\nAgencija za borbu protiv korupcije odlučila da se javno objavi preporuka za razrešenje Milana Višnjića sa funkcije dekana Medicinskog fakulteta u Nišu.\nMilan Višnjić (FoNet, arhiva)\nAgencija je apelovala je na predsednika Saveta univerziteta u Nišu da se prilikom razmatranja kandidature Milana Višnjića za prorektora Univerziteta u obzir uzme i to da je javno izneta preporuka da on bude razrešen sa funkcije dekana Medicinskog fakulteta zbog kršenja zakona.\nPodseća se da je u Prekršajnom sudu u Nišu podnet zahtev za pokretanje prekršajnog postupka protiv Višnjića zbog povrede odredaba zakona o sukobu interesa, pri zapošljavanju na fakultetu članova porodice.\n„Imajući u vidu ove činjenice Agencija smatra da kandidovanje za prorektora Univerziteta u Nišu tog javnog funkcionera (Višnjića) dovodi u sumnju kredibilitet i lični dignitet kako kandidata, tako i institucije čija je osnovna delatnost objedinjenje obrazovnog i naučnoistraživačkog, stručnog, odnosno umetničkog rada, kao jedinstvenog procesa visokog obrazovanja“, ukazala je Agencija za borbu protiv korupcije.\nOna je ranije navela da postoji osnovana sumnja da Višnjić, kao javni funkcioner, nije obavestio pismeno neposrednog pretpostavljenog, odnosno Savet Medicinskog fakulteta u Nišu i Agenciju za borbu protiv korupcije o sumnji u postojanje sukoba interesa pre zaključivanja ugovora o radu sa članoima svoje porodice.\nTo su njegov sin Aleksandar Višnjić – na radnom mestu docenta na predmetu Socijalna medicina, njegova ćerka Jelena Višnjić – na radnom mestu asistenta na predmetu Matematika i informatika, njegov zet Srđan Ljubisavljević – na radnom mestu asistenta na predmetu Patofiziologija, majka njegovog zeta Snežana Ljubisavljević – na radnom mestu tehničkog sekretara na predmetu Urgentna medicina.


Kamen temeljac za izgradnju fabrike guma japanske kompanije Tojo tajers (Toyo tires) planirano je da bude postavljen u Inđiji 15. decembra, potvrdio je danas predsednik Opštine Inđija Vladimir Gak, a očekuje se da ovom događaju prisustvuje i predsednik Srbije Aleksandar Vučić.\nOvo je najznačajnija investicija do sada u Srbiji, s obzirom na visinu ulaganja od 367 miliona evra u prvoj fazi, veličinu objekta i činjenicu da Tojo Tajers pripada Micubiši korporaciji, izjavio je Gak u razgovoru za Tanjug.\nDodao je kako će glavni izvođač radova na izgradnji hale koja će zahvatati oko 20 hektara biti japanska kompanija Takenaka, ali da će biti mesta i za naše građevince kao podizvođače.\n"Želimo da naši privrednici učestvuju u izgradnji jednog ovako velikog objekta od čega će moći da žive narednih godina", rekao je Gak.\nRok izgradnje je 17 meseci, nakon čega se očekuje da fabrika godišnje proizvodi pet miliona guma premijum klase za tržište Evrope i Rusije.\nOpština Inđija je obezbedila zemljište površine 64 hektara i neophodnu infrastrukturu, ali je glavni posao na privlačenju investicije obavio predsednik Srbije Aleksandar Vučić, istakao je Gak.\nOn je danas održao sastanak sa predstavnicima japanskih kompanija koje će biti kooperanti Tojo tajersa u Inđiji, ali nije želeo da otkriva njihova imena.\n"Siguran sam da ćemo u narednom periodu imati još dve do tri kooperantske investicije koje ne znam da li će biti u Inđiji, ali neka budu bilo gde u Srbiji. Ovom investicijom smo pokrenuli novu eru privrede Srbije", naglasio je predsednik Opštine Inđija.\nTojo tajers bi u novom pogonu trebalo da zaposli 537 radnika čije plate će biti iznad srpskog proseka, najavljeno je ranije.\nPOČINJE IZGRADNJA FABRIKE GUMA U INĐIJI Vučić prisustvuje svečanosti, ulaganje 367 miliona evra u prvoj fazi\n"DOLAZAK JAPANSKE KOMPANIJE SVE IZVESNIJI" VUČEVIĆ: Ako Nidek dođe u Novi Sad to će biti velika stvar za grad i privredu\nPredstavnici Udruženja radnika na internetu i Poreske uprave danas su završili još jednu rundu razgovora u vezi sa naplatom poreza za frilensere.\nMilioneri možda nisu toliko neobični kao što mnogi misle.\nU novu godinu najčešće ulazimo sa svežim planovima, rezolucijama i ciljevima koje želimo da postignemo u narednih 12 meseci. Među najvažnijim idejama u januaru, pogotovo danas u vreme pandemije i ekonomske krize, svakako su i finansijske odluke - kako održati ili uvećati kućni budžet dok ne prođe korona i dok se ne vratimo u neke normalne tokove.\nSvaki proizvođač grožđa koji u svom vlasništvu, zakupu ili koperaciji ima najmanje 0,1 hektara vinograda, a grožđe stavlja u promet, ima obavezu upisa u Vinogradarski registar.\tU Ministarstvu poljoprivrede podsećaju da je Zakonom o vinu propisana obaveza vođenja Vinogradarskog registra i Vinarskog registra.\nNovi poslovni prostor vredan tri miliona evra: Japan Tobacco International od sada u Navigatoru 2\nKompanija Japan Tobacco International (JTI) uložiće ukupno 3 miliona evra u preseljenje u jedan od najsavremenijih poslovnih prostora na Novom Beogradu - Navigator Business Centar 2. Preseljenje u nove, moderne kancelarije sa tehničkim, ergonomskim i građevinskim rešenjima najvišeg kvaliteta i svetskih standarda, deo je dugoročne strategije ulaganja u zaposlene.


Milenko Zorić - Blic Sport\nZa uspeh je potrebno mnogo odricanja... Milenko Zorić i Marko Tomićević su šampioni sveta i osvajači olimpijskog srebra u kajaku. A kako je zapravo sve počelo?\nNEOBIČNA SPORTSKA MANIFESTACIJA Kad se jedan na drugog namere naš kajakaš i džudista /VIDEO/\nOve subote na programu je četvrti po redu "Sportski izazov" u kome se takmiče građani Pirota i Zaječara, predvođeni srpskim olimpijcima. Neobično nadmetanje otvorili su u podne Božidar Maljković, predsednik Olimpijskog komiteta Srbije i naš trofejni košarkaški trener Svetislav Pešić.\nSREBRO IZ SNA Zorić i Tomićević oduševljeni uspehom: Štefanek nam je dao vetar u leđa!\nMilenko Zorić i Marko Tomićević oduševili su Srbiju novom medaljom u Riju, a posle srebra osvojenog u kajakaškom finalu na 1.000 metara istakli su da ostvarili san.


Mercedes je danas predstavio na sajmu potrošačke elektronike CES (Consumer Electronics Show) u Las Vegasu svoje vozilo "F015 luxury in motion", koje se može kretati bez vozača.\nRadi se o prvom konceptu autonomnih kola na struju, opremljenih elektronikom, koja su dugačka pet a široka 1,5 metara, futurističkog i zaobljenog oblika.\nPutnicima je u vozilu na raspolaganju šest savijenih taktilnih ekrana, koji su postavljeni na svim vratima a mogu se koristiti, na primer, za surfovanje vebom ili društvenim mrežama.\nNemački prototip ima četiri sedišta koja se okreću i postavljena su kao u salonu.\nSistemi za registrovanje pokreta omogućavaju komandovanje interfejsima na daljinu.\nMercedes je, ipak, zadržao volan da bi vozač mogao da preuzme upravljanje vozilom kada to poželi.\nDruga karakteristika je što vozilo, takođe, "komunicira" sa sredinom koja ga okružuje radi manuelnog ili automatizovanog upravljanja.\nOno može i da reaguje na kretanje pešaka ispred vozila, objavljeno je na veb sajtu latribune.fr.


NOVI SAD: BICIKLANA FEST POSLEDNJEG VIKENDA U AVGUSTU - Magločistač\nPočetna Aktuelno NOVI SAD: BICIKLANA FEST POSLEDNJEG VIKENDA U AVGUSTU\nNOVI SAD: BICIKLANA FEST POSLEDNJEG VIKENDA U AVGUSTU\nU okviru Biciklana Festa koji će biti održan od 28. do 30. avgusta u dvorištu Hotela Vojvodina u Novom Sadu biće organizovano mnoštvo edukativnih radionica za decu i odrasle, druženje sa iskusnim biciklistima iz Holandije, igranje Bike poloa, gledanje bici modne revije i filmova, bici buvljak, koncerti i sve aktivnosti su besplatne.\nOvaj festival je regionalni događaj čiji je osnovni cilj podrška unapređenju i razvijanju biciklističkog saobraćaja i popularizacija korišćenja bicikla kao prevoznog sredstva.\nFestival organizuje Novosadska biciklistička inicijativa.\nBiciklana Fest počeće Novosadskom kritičnom masom koja je do sad najpopularniji biciklistički događaj u Novom Sadu. Ovaj mesečni događaj je veoma uspešan, jer je rekordna posećenost od 1500 biciklista ujedno i najveća posećenost mesečnog biciklističkog događaja u zemlji. Ovaj događaj nema sportski, komercijalni, stranački ili religijski karakter i suštinski je posvećen biciklistima i pozitivnom stavu prema ljudima, životu, gradu i saobraćaju. Zabeleženo je da je do sada najmlađi učesnik imao svega 11 meseci.\nNa festivalu posetioci će imati priliku da nauče kako da deci olakšaju vožnju biciklom u gradu, za najmlađe je pripremljena i kreativna radionica na temu biciklizma. Odraslima se nudi mogućnost da nauče nešto o tome kako pomoći povređenom biciklisti.\nOrganizatori su pripremili i projekciju filma u subotu, 29. avgusta, kada će biti prikazan višestruko nagrađivan film „Virunga“ (2014) koji govori o snazi malih inicijativa i o građanskoj hrabrosti. Projekcija počinje u 18 časova.\nOsim edukativnih sadržaja na Biciklana Festu posetioce očekuju i koncerti grupa kao što su Zbogom Brus Li, Maja & Bole, i mnogi drugi.\nPoslednji dan festivala biće u znaku aktivizma: biciklističke orgnaizacije iz čitavog regiona imaće razne okrugle stolove u vezi sa biciklizmom, dok oni koji žele da kupe ili da prodaju stare/nove biciklističke rekvizite imaće mogućnost da dođu na „Bici buvljak“.\nDetalji festivala kao i sam program, dostupni su na internet sajtu: biciklanafest.nsbi.org.rs.


- Zbog toga molimo Evropsku uniju, kao posrednika u dijalogu i garanta sprovođenja sporazuma, da reaguje na ovakve opasne poruke Prištine o kršenju sporazuma i Zajednici srpskih opština - saopštio je Petković.\nUkazao je da je reč je o flagrantnom urušavanju svakog budućeg dijaloga i dogovora, a ucenjivačke i jednostrane izjave čiji je potpisnik Bisljimi ne pomažu ni normalizaciji odnosa, ni potrazi za kompromisnim rešenjem.\nBeograd je, sa svoje strane, naglašava Petković, u potpunosti pokazao konstruktivan pristup dijalogu i opredeljenost za poštovanje postignutih sporazuma, ali sa druge strane pregovaračkog stola na delu je potpuno odsustvo bilo kakve spremnosti za razgovore.\n- A razgovora o Zajednici srpskih opština će biti i to već na sledećoj rundi dijaloga, kako je to jasno istakla i Evropska unija. Zato bi Prištini i Bisljimiju bilo mnogo svrsishodnije da se dobro pripreme za razgovore o fomiranju ZSO, umesto što upućuju pretnje - naveo je direktora Kancelarije za Kosovo i Metohiju.\nPetković ističe da nije Beograd kriv što Aljbin Kurti nije uspeo da osvoji većinu ni u jednoj opštini na Kosovu i Metohiji i svoje katastrofalne rezultate ne može sakriti napadima na srpski narod, zvanični Beograd i Srpsku listu.


Gorivo u Srbiji POSKUPLJUJE - RTV Santos\nGorivo u Srbiji POSKUPLJUJE\nNa svetskim tržištima cene nafte porasle su i prošle nedelje, petu nedelju zaredom, dosegnuvši najviši nivo od novembra 2018. godine. Na londonskom tržištu cena barela porasla je za 2,8 odsto, na 70,34 dolara, dok je na američkom tržištu barel poskupeo za 4,9 procenata, na 63,08 dolara.\nNebojša Atanacković, jedan od vlasnika AD „Nafta“ i predsednik Unije poslodavaca Srbije tvrdi za „Blic Biznis“, da će poskupljenje nafte na svetskim berzama sigurno povećati cene i na srpskim pumpama. Kako otkriva, početak poskupljenja treba očekivati vrlo brzo, a do početka junagorivo bi moglo da bude skuplje za najmanje tri dinara po litru.\n-Poskupljenje na svetskim berzama u praksi se preliva na naše cene goriva otprilike kroz dva do tri meseca. Imajući u vidu da nafta u svetu intenzivno poskupljuje tokom prethodnih mesec dana, pitanje je dana kada će ovaj trend početi da se preliva i na cene goirva u našoj zemlji. Očekujem da će gorivo na pumpama u Srbiji biti skuplje za tri dinara po litru već do početka juna – ocenio je Atanacković za „Blic Biznis“.\nPrema podacima koje je nedavno objavilo Udruženje naftnih kompanija Srbije (UNKS), prosečna maloprodajna cena evrodizela i benzina u Srbiji za prethodnih mesec dana već je porasla je za oko 3 dinara po litru na 163 dinara, odnosno 148 dinara po litru za benzin, dok je cena TNG autogasa smanjena za 0,6 dinara po litru na 75 dinara.\nNakon što su na svetskom tržištu cene u prvom tromesečju skočile oko 30 odsto, cene nafte porasle su i u prvoj nedelji drugog kvartala.\nPodsticaj cenama pružili su u petak, bolji nego što se očekivalo, podaci s američkog tržišta rada.\nU martu je u SAD otvoreno 196.000 radnih mesta, više nego što se očekivalo i znatno više nego pre mesec dana.\nPodršku cenama pruža i nada ulagača da će uskoro SAD i Kina postići trgovinski dogovor, čime bi se završio trgovinski rat, koji je prošle godine negativno uticao na dve najveće svetske privrede.\nCene nafte podstiče i smanjena proizvodnja Organizacije zemalja izvoznica nafte (OPEC) i Rusije, koje se pridržavaju dogovora o smanjenju proizvodnje za 1,2 miliona barela dnevno, a vrednost raste i zbog sankcija SAD naftnom sektoru Irana i Venecuele, što dodatno ograničava ponudu na tržištima.\nPrethodnoTreći Sajam zapošljavanja u Žitištu, posao za 276 ljudi\nSledećeUvodi se potpuna zabrana fizičkog kažnjavanja dece


Wigemark: Hitno formirati vlast - BIGportal.ba\nJuni 12, 2019 Juni 12, 2019 0151\n“U ovom trenutku je važno da se pronađe formula i počne sa radom. Toliko posla čeka da bude urađen”, rekao je Wigemark novinarima u Mostaru komentarišući činjenicu da se usvajanje Akcionog plana za članstvo u NATO (MAP) postavlja kao uslov za formiranje vlasti na nivou BiH.\n“Potrebno je da se uspostavi sistem kako će se ovo pitanje rješavati. Ne možete tek tako pronalaziti lokacije za smještaj migranata”, rekao je Wigemark.\n“Osim toga, to je bivša deponija i mi smo zabrinuti da postoji prisustvo metana i opasnih materija koji bi mogli uzrokovati požare i druge probleme. Pitanje migracija je naša zajednička odgovornost”, poručio je Wigemark.


Dan online - Balkan: Neće biti žice na granici sa Srbijom - 2019-04-15\nBalkan MILORAD DODIK O IDEJI DENISA ZVIZDIĆA\nMilorad Dodik Neće biti žice na granici sa Srbijom\nOd ideje predsjedavajućeg Savjeta ministara BiH Denisa Zvizdića da se zbog migranata postavi žičana ograda na granici sa Srbijom â nema ništa, rekao je srpski član i predsjedavajući Predsjedništva BiH Milorad Dodik.\nNakon Zvizdićeve izjave da prema procjenama stiže najveći migrantski talas do sada, Dodik je poručio i da je protiv slanja Oružanih snaga BiH na dodatno obezbjeđivanje granice, što je i zatraženo.\n-Kada je riječ o Republici Srpskoj, za bezbjednost će se pobrinuti rezervni sastav policije koji će ubrzo dobiti MUP Republike Srpske. U djelovima gdje je Republika Srpska odgovorna mi ćemo kontrolisati situaciju. Mi nismo opredijeljeni da u Srpskoj pravimo kampove ni bilo šta drugo, razumijemo da su ti migranti u tranzitu i da idu na najbliže destinacije, u ovom slučaju Bihać, da mogu da pređu u EU, izjavio je Dodik.\nVlasti Unsko-sanskog kantona i stručnjaci za bezbjednost vjeruju da od početka priliva migranta nije postojala želja da se sa problemom migranata ozbiljno uhvati u koštac. Tako je, prema njihovim navodima, BiH postala praktično jedina zemlja u okruženju koja nije organizovano sprječavala nelegalan ulazak migranata na svoju teritoriju.\nKakav je odnos prema tom problemu govori i podatak da je sjednica Parlamenta BiH prekinuta zbog nedostatka kvoruma kada je trebalo da bude riječi o najavama da pristiže najveći broj migranata do sada. Za to vrijeme, u Unsko-sanskom kantonu strahuju zbog zdravstvene situacije, ali i narušene bezbjednosti, jer broj krivičnih djela koja čine migranti raste.\nUkoliko Grčka otvori granice i pusti na desetine hiljada migranata, procjene govore da će kroz zemlju, ako trećina njih krene prema EU preko BiH, proći oko 25 hiljada migranata. U BiH trenutno boravi oko 4.000 migranata.


Brnabić: Lukašenko neće zamjeriti | Starmo\nNaslovnica Region Brnabić: Lukašenko neće zamjeriti\nBrnabić: Lukašenko neće zamjeriti\nBeograd — Premijerka Srbije Ana Brnabić potvrdila je danas jučerašnju informaciju iz diplomatskih krugova da se Beograd početkom ove sedmice pridružio Deklaraciji Evropske unije (EU) o Bjelorusiji.\nTo je obavljeno “u okviru sinhronizacije sa vanjskom politikom EU” rekla je ona i dodala da se nada da predsjednik te države Aleksandar Lukašenko “neće to zamjeriti” Srbiji, prenosi Beta.\nAmbasadori Evropske unije i SAD u Beogradu Sem Fabrizi i Anthony Godfrey pozdravili su u srijedu pridruživanje Srbije evropskoj deklaraciji o predsjedničkim izborima u Bjelorusiji. EU je 11. augusta usvojila Deklaraciju o predsjedničkim izborima u Bjelorusiji u kojoj se navodi da su građani Bjelorusije tokom izborne kampanje “pokazali želju za demokratskim promjenama”, ali da “izbori nisu bili ni slobodni ni fer”.\nPotpisivanje te deklaracije je ono “što Srbija treba da radi u okviru sinhronizacije srpske politike sa evropskom politikom”, kazala je novinarima Brnabić tokom posjete Fakultetu likovnih umjetnosti u Beogradu.\nOcijenila je da Srbija ima dobre odnose i dobru saradnju s Bjelorusijom i da, uprkos pridruživanju toj deklaraciji, Srbija ne smije zaboraviti “djela prijateljstva prema Srbiji, posebno u najtežim trenucima”.\nIstakla je da se neće zaboraviti da je Lukašenko “jedini državnik na svijetu koji je tokom NATO bombardovanja 1999. godine posjetio Srbiju”.


„Klub 4 X 4 Justinijana Prima“ Predstavio Projekat Za Izgradnju „Džiping Centra“ U Slišanu – Lebanske vesti\nNa padinama legendarne Radan planine u Vizitortskom centru „Teodora“ nedaleko od lokaliteta Caričin grad juče je predstavljn projekat i najavljena priprema terena za izgradnju „Džiping centra“ u selu Slišane. Projekat, kako je pojasnio mr Goran Jović, predsednik Udruženja „Klub 4 x 4 Justinijana prima“ i direktor Regionalne privredne komore Leskovac, realizuje se uz pomoć donacije članova, malih privrednika, SO Lebane i Medveđa i ima za cilj razvoj i promociju turizma, afirmacija duhovnih i istorijskih spomenika, poštovanje tradicije, promocija auto sporta i očuvanje kulturne baštine ovog kraja.\nGoran Jović, koji je juče sa arhitektama članovima kluba, novinarima i simaatizerima predstavio ovaj projekat za koji ne samo na jugu Srbije već i šire vlada veliko interesovanje, kazao je da će se u toku sledeće nedelje članovi kluba „Klub 4 x 4 Justinijana prima“ okupiti sa meštanima sela Slišane na lokaciji oko nekadašnjeg strelišta u ovom selu, kada će početi sa čišćenjem terena i priprema za početak gradnje „Džiping centra“.\nOvaj klub, u čije članstvo su osim Lebančana i Leskovčana i Vlasotinčani, Medveđani, Bojničani i Vranjanci, je postao izuzetno popularan širom Srbije, pa tako već danas mesto u karavanu za naredne akcije u zemlji i inostranstvu traže prijatelji auto sporta i vozači džipova iz Beograda i Vojvodine.\n„Klub 4×4 Justinijana Prima će sa 40-50 džipova i brojnim posadama, u zimskim uslovima krenuti već za mesec dana put Slovenije gde su uspostavljeni kontakti saradnje. Početkom naredne godine teško prohodnim putevima do popularnih zimskih turističkih centara i staza Juga Srbije, na Radanu, Vlasini, Besnoj Kobili i Čemerniku, kazao je predsednik kluba mr Goran Jović.\nSasvim je izvesno da će se sa obilaskom velikih i značajnih spomenika iz istorije srpskog naroda nastaviti i naredne godine, dodaje Jović. Inače, karavan džipova sa „južne pruge“ je posle obilaska istorijskih spomenika srpskim junacima u Makedoniji i Grčkoj, stigao i do vrha Kajmakčalana gde su se učesnici akcije „Kajmakčalan“ poklonili senima srpskih junaka.


Inflacija u SAD će biti još viša nego što je u martu prognozirano - Biznis i Finansije\nHome\tVestiEkonomija\tInflacija u SAD će biti još viša nego što je u martu prognozirano\nInflacija u SAD će biti još viša nego što je u martu prognozirano\nFED je juče značajno podigao svoja očekivanja za ovogodišnju inflaciju, što je uticalo veoma negativno na finansijska tržišta širom sveta.\nPrema najnovijim informacijama iz Federalnih rezervi, očekuje se da će ove godine inflacija u Americi iznositi 3,4 odsto, što je za čitav poen više nego što je najavljivano u martu. Međutim, uprkos tome, još nema indicija da će američka centralna banka usporiti sa svojim programom agresivne kupovine obveznica. Ono što ipak signalizira da se nešto dešava je njena najava da bi u narednom periodu mogla podići kamatne stope.\nI dok mnoge finansijske organizacije, uključujući i Dojče banku, upozoravaju da rast inflacije može biti izuzetno opasan, a posebno ako mu se ne pristupa sa ozbiljnošću, američke vlasti i dalje tvrde da je on samo privremen. Iako je u pitanju najoštriji porast cena u proteklih 13 godina.\nIzgleda da drugačije misle investitori, budući da su posle objave ove vesti zabeležene negativne reakcije na američkim i evropskim finansijskim tržištima.\nEPS distribucija više nije deo sistema EPS – Novo ime Elektrodistribucija Srbije


Samostalno opremanje stana - saveti za uređenje enterijera :: AMBIJENTI\nOpšte je poznato da je finansijski okvir taj koji diktira mogućnosti i pretvara vizuju u konkretno delo, pa je zbog toga potrebno racionalno odrediti prioritete i promišljeno pristupiti svim detaljima, kako bi vaš životni kutak izgledao baš onako kako ste zamislili.\nUkoliko ste na pragu novog stana koji zahteva opremanje, donosimo vam nekoliko praktičnih saveta koji će vam pomoći da na što bolji način uredite svoj dom.\n#1 Napravite plan koji će vas voditi kroz faze uređenja\nKao i u drugim važnim životnim situacijama i za uređenje enterijera je neophodno da napravite dobar plan koji će vam pomoći da lakše realizujete sve što ste zamislili. Zato je važno da sve stavke postavite “crno na belo”, kao i da na kraju zaokružite najvažnije stvari, odnosno ono od čega ćete početi i na šta bi trebalo da obratite posebnu pažnju.\nPrimera radi, u kvalitetne kuhinjske aparate se isplati uložiti, kao i u dobar nameštaj koji će vam trajati godinama, a i važno je da ovi komadi budu dobrog kvaliteta s obzirom na to da su ključni za funkcionalnost i udobnost vašeg doma.\nTakođe, važno je da prilikom uređenja enterijera birate dobre i kvalitetne podove s obzirom na to da je neophodno da oni zadovolje i praktičnu i estetsku funkciju.\n#2 Pronađite pouzdanog majstora koji zna svoj posao\nUkoliko zamišljeno opremanje ili renoviranje stana zahteva i nešto grublje radove, onda je važno da pronađete pouzdanog majstora koji će posao obaviti baš onako kako je unapred dogovoreno i kako ste vi zamislili.\nOd njega zavisi kako će mnoge stvari u stanu funkcionisati, pa ukoliko želite da izbegnete situaciju da već nakon nekoliko meseci ponovo imate posla sa kvarovima, majstorima i grubim radovima, unapred se pobrinite da angažujete profesionalca u svom poslu.\nTakođe, preporuka je da angažujete jednog majstora koji može da vam sredi što više stvari u stanu, nego više različitih. U organizacionom pogledu to je mnogo jednostavnije kada pregovarate sa jednim majstorom, a i finansijski je mnogo isplativije.\n#3 Skupo ne znači uvek i kvalitetno, ali...\nKada birate nameštaj, kao što je trosed, krevet za spavaću sobu ili stolice za trpezariju, važno je da odaberete one komade koji su kvalitetni i za koje ste sigurni da će vas služiti duži vremenski period. Zato, iako cena nije baš uvek garant kvaliteta, kupovina nameštaja po najpovoljnijoj mogućoj ceni i nije baš dobra opcija.\nUkoliko odaberete komade koji su lošeg kvaliteta, vrlo je verovatno da ćete već nakon godinu ili dve morati u novu kupovinu, što predstavlja dodatni izdatak koji se svakako može preduprediti.\nZato je mnogo bolje da kupujete nameštaj na proverenim mestima, gde ste sigurni u njihov kvalitet, ali i u njihovu estetsku vrednost, nego da se iznova i iznova vraćate po iste lošeg kvaliteta.\n#4 Birajte elemente koje možete lako da uklopite\nLako uklopivi elementi i neutralne nijanse su uvek praktičnija opcija, jer svaki put kada se odlučite za novu promenu enterijera lako možete da ih iskombinujete sa drugim stvarima koje dodate u prostoriji. Osim toga, neutralne boje su uvek in i sigurno nećete pogrešiti kada odaberete neki takav komad nameštaja.\nOsim toga, neutralnim nijansama na velikim komadima nameštaja je lako manipulisati, obzirom na to da je dovoljno da im samo dodate nekoliko detalja u jarkim nijansama i tako stvorite potpuno nov izgled enterijera.\n#5 Svedeni dizajn pločica je uvek bolji izbor\nOvim savetom se nadovezujemo na prethodni, uz napomenu da se trendovi menjaju i da zbog toga morate razmišljati korak unapred kada se biraju ovakve stvari koje nije baš jednostavno izmeniti.\nMeđu takvim stvarima, svakako su i pločice, pa ukoliko je trenutno aktuelno da one budu sa ornamentima, vrlo je verovatno da će se za nekoliko godina to promeniti, pa ćete biti u problemu, bilo da ćete morati da renovirate kupatilo ili kuhinju.\nZbog toga je važno da, baš kao i sa krupnim nameštajem, i pločice birate u neutralnim nijansama i motivima, tako da mogu da se uklope u svaki novi stil koji poželite u svom domu. Ovo naročito važi jer se pločice ne menjaju često, niti je njihova zamena tako jednostavna kao na primer krečenje, pa treba dobro razmisliti i o praktičnom i o estetskom delu pre nego što ih odaberete.\n#5 Birajte laminat umesto parketa\nKao što smo i na početku već konstatovali, izbor adekvatnog poda je jedna od najvažnijih stavki u uređenju doma, pa iz tog razloga većina misli da je parket jedina prihvatljiva opcija. Međutim, mnogo je alternativa parketu, i to izuzetno praktičnih i kvalitetnih pa uvek možete da se odlučite za laminat koji će sjajno izgledati i dugo vas služiti. Postavljanje i održavanje laminata je znatno lakše, dolazi u više boja i dezena, a sam laminat je i mnogo otporniji na oštećena u odnosu na puno drvo.\nSigurni smo da će sređivanje stana uz primenu navedenih saveta biti znatno lakše, te da ćete dobijenim rezultatom biti zadovoljni, jer na kraju to je jedino što je i bitno. Uzmite u obzir sve faktore koji mogu na ovaj ili onaj način uticati na uređenje vašeg stana i tako dođite do najboljeg mogućeg rešenja koje će ispunjavati svoju funkciju, a opet biti kao iz vaših snova.


Dobins: Bez promena u politici SAD prema Balkanu\nBivši specijalni izaslanik za Balkan u administraciji predsednika Bila Klintona, sada direktor Centra za međunarodnu bezbednost i odbranu u korporaciji Rend (RAND), Džejms Dobins, ne veruje da će administracija predsednika Baraka Obame menjati ili preispitivati dosadašnju politiku prema Balkanu.\n“Jasno je da je fokus predsednika Baraka Obame na ekonomskoj krizi, dok su državna sekretarka Klinton i sekretar za odbranu Gejts angažovani na pitanjima Iraka, Avganistana i Bliskog istoka za koje su imenovan i specijalni izaslanici. Medjutim, za sve to treba vremena, i do sada još nije doneta odluka o tome kada će doći do povlačenja američkih trupa iz Iraka, koliko će vojnika biti upućeno u Avganistan, niti šta su naši durogočni ciljevi u tom regionu i da li će pregovori sa Severnom Korejom biti nastavljeni. Što se tiče transatlantskih odnosa, posebno u pogledu Balkana, ne verujem da će biti većih promena ili preispitivanja politike prema tom regionu. U stvari, nema nezadvoljstva Bušovom politikom, i mislim da će ona u tom pogledu biti nastavljena”, kaže Džejms Dobins.\nKomentarišući izjave zvaničnika u Srbiji da Beograd neće priznati nezavisnost Kosova, Dobins dodaje da bi to moglo da izvesne mere da se odrazi na odnose sa EU i SAD, ali ističe da će Obamina administracija u najmanju ruku biti isto toliko predana nezavisnosti Kosova kao i Bušova.\n“S druge strane, SAD ne žele da izoluju Srbiju i nastaviće sa nastojanjima da Srbija tokom vremena zauzme razumniji stav prema Kosovu. Na kraći rok, SAD će svakako podržavati ulazak Srbije u evro-atlanske institucije”.\nOsvrćući se na tendencije nekih regiona u Srbiji, poput Vojvodine, ka većem stepenu autonomije, Dobins kaže da veruje da će SAD obeshrabrivati kretanja u pravcu veće autonomije ili eventualne nezavisnosti.\n“SAD će nastaviti da podržavaju Srbiju i Balkan u okviru sadašnjih granica, uključujući teritorijalni integritet Srbije. Istovremeno, možda postoje načini da Vlada Srbije reaguje na legitimne zahteve svojih manjina, kao što je madjarska, u okviru jedinstvene Srbije”.\nKada je reč o tenzijama u Bosni i Hercegovini, odnosima centralne vlasti i Republike Srpske, kao i u pogledu interpretacije Dejtonskog sporazuma, Dobins podseća da je Dejtonskim sporazumom zapravo stvoren ustav Bosne i Hercegovine, koji može da funkcioniše samo ako medjunarodna zajednica igra jaku ulogu.\n“Sporazumom se obezbedjuju mehanizmi kojima se omogućava da svaka od tri zajednice i dva entiteta stavi veto na, u suštini, bilo koju odluku druge strane, i ne postoji mehanizam da se različita gledišta usaglase i donose odluke. Otuda snažna uloga medjunarodnog predstavnika. EU i SAD bi više želele da se postigne neka modifikacija u pogledu Dejtonskog sporazuma i ojača ustav da bi se donosile odluke unutar sistema i bez mešanja medjunarodnog predstavnika. Neki Bošnjaci se zalažu za ukidanje Republike Srpske. SAD i Evropska unija ne podržavaju takav stav i to se neće dogoditi. S druge stane, neki u Republici Srpskoj se zalažu za otcepljenje od Bosne i Hercegovine, pa i prisajedinjenje Srbiji, što se takodje neće dogoditi. Nadamo se da će razumniji ljudi shvatiti da su takve ekstremne pozicije neprihvatljive. SAD i EU bi podržale neke umerene promene, ali u skladu sa Dejtonskim sporazumom”.\nPomenuvši i eventualne aspiracije albanske manjine u Crnoj Gori i Makedoniji da se više osamostali u svetlu nezavisnosti Kosova, Dobins je ponovo naglasio da smatra da se SAD i EU u potpunosti protive daljim promenama državnih granica na Balkanu i smatraju da manjine treba da prihvate život u državama u kojima žive, uz garantovanje prava na upotrebu jezika, obrazovanje i negovanje svojih tradicija.


Mali: Minimalna cena rada u Srbiji po prvi put preko 27.000 dinara\nSednica Socio – ekonomskog saveta održana je danas u zgradi Vlade Republike Srbije, a ministar finansija Siniša Mali istakao je da će minimalna cena rada po prvi put preći 27.000 dinara, odnosno iznosiće 155 dinara po času, što je povećanje od 8,6 odsto u odnosu na dosadašnju cenu rada od 143 dinara po času. Sednici je prisustvovala i predsednica Vlade Ana Brnabić.\nNa konferenciji za medije, koja je održana nakon sednice Saveta, ministar Mali je istakao da je povećanje minimalne zarade deo šireg paketa mera koje treba da dovedu do boljeg privrednog ambijenta, zadovoljnijeg radnika i boljeg životnog standarda.\n„Sada smo na stabilnom putu oporavka naše ekonomije i minimalnu cenu vidimo kao deo mozaika koji se zove privredni ambijent, koji treba da doprinese da još više rastemo, da budemo bolji i da plate budu još više“, rekao je ministar Mali obraćajući se novinarima.\nOn je istakao da se Vlada rukovodila realnim osnovama, te da je čak kompromisno izašla van okvira koje određuju makroekonomski pokazatelji rasta naše ekonomije.\n„Za 2018. godinu iznos minimalne zarade bio je 24.882 dinara, a sa ovim povećanjem idemo na 27.022 dinara. Ovo je prvi put da je pređena ta granica od 27.000 dinara“, kazao je ministar Mali i izneo ohrabrujuća očekivanja da će minimalna zarada u narednom periodu rasti još brže i dinamičnije na šta ukazuju i odlični privredni rezultati koje smo ostvarili u ovoj godini.\nPrema njegovim rečima, treba imati u vidu da je povećanje minimalca, samo deo ukupnog paketa mera koje vlada priprema do kraja godine, među kojima su – povećanje penzija penzionerima, ukidanje parafiskalnih nameta i povećanje zarada u javnom sektoru.\nMinistar je izrazio zadovoljstvo pregovorima, rekavši da su se pregovarači međusobno borili „argumentacijom“ kao i da su se uvažavali međusobni predlozi.\n„Nama je cilj da konkurenost ekonomije postane još veća, da se investitori odlučuju na ulaganje u Srbiji, da zaposle naše ljude i našu decu. Razgovaramo o Zakonu o naknadama kako bi dali predvidivost investitorima, želimo da umanjimo opterećenja na zarade. To su razgovori koji nas očekuju narednih nekoliko nedelja. Ako uspemo u tome stvorićemo konkurentniji ambijent, želimo da budemo šampioni u rastu, a to će dalje uticati na lakše razgovore o minimalcu“, rekao je ministar.\nMali je izjavio da su svi pokazatelji srpske privrede veoma dobri, da pokazuju veliki pomak napred i da su to dobre vesti za građane Srbije.\n“Mi nemamo za građane Srbije loše vesti. Stopa rasta je 4,9 odsto u šest meseci po čemu smo u top tri zemlje Evrope, nezaposlenost je sa 25,9 odsto sada pala na 11,9 odsto”, kazao je Mali.\nNa konferenciji za novinare pohvaljena je ažurnost i zalaganje ministra finansija i njegovih saradnika da na sve inicijative i predloge u kratkom vremenskom roku odgovori.\nMiloš Nenezić, predsedavajući SES-a i predsednik Unije poslodavaca Srbije je s tim u vezi rekao da je to jedna novina koja u odnosu na prethodnu praksu veoma ohrabruje.\n„Ono što takođe imamo u Ministarstvu finansija je novina, ne samo prisustvo na sednicama Socijalno-ekonomskog saveta i na kolegijumu već i interaktivnost da po zaključcima i mišljenjima koje daje Socijalno-ekonomski savet imamo odziv i od ministra i od njegovih službenika i to je da nam na inicijative odgovaraju u pismenom obliku maltene odmah posle sednice Socijalno-ekonomskog saveta. Poslodavcima to daje nadu da ćemo stvarno doći do takvog privrednog ambijenta da možemo da kažemo da u nekom periodu od nekoliko godina, dođemo ne samo do nivoa minimalne cene rada koja će biti jednaka minimalnoj potrošačkoj korpi već da možemo da kažemo da ekonomija ide stvarno u pozitivnom smeru i razvoju“, rekao je Nenezić.\nMinistar za rad, zapošljavanje, boračka i socijalna pitanja Zoran Đorđević istakao je da je važna želja Vlade da na jedan transparentan način predstavi ono što su njene mogućnosti i „kompromis šta želimo da vidimo kao zajednički rezultat“.\n„Nastavićemo borbu za bolje uslove rada i borbu protiv rada na crno. Više će se novca ulagati u zaštitu na radu. Mi smo otvorili to pitanje i u narednim mesecima će javnost biti upućena u to što mi radimo“, rekao je on.\nPredsednik UGS Nezavisnost Zoran Stojiljković istakao je značaj činjenice da posle dugog niza godina od formiranja „u Socijalno-ekonomskom savetu postoji klima pravog efektivnog argumentovanog dijaloga u kome se svi služe argumentima i dokazima i pokazuju dobru volju da se dođe do rezultata“.\nOn je rekao da nisu uvaženi zahtevi sindikata za povećanjem minimalca od deset odsto, ali je izrazio očekivanje da se minimalna cena rada dalje povećava u naredne tri godine i da dostigne iznos minimalne potrošačke korpe.


Lazar Filipović sedmi na palestinskom maratonu u Vitlejemu - Kragujevac Danas\nLazar Filipović sedmi na palestinskom maratonu u Vitlejemu\nLazar kaže da je staza bila tehnički i fizički izuzetno zahtevna, ali da ga je nedostatak sportske sreće omeo da postigne bolji rezultat\nTekst i foto: Ljiljana Veljković\nU organizaciji Društva srpsko-palestinskog prijateljstva, uz veliku pomoć Udruženja diplomiranih palestinskih studenata iz bivše SFRJ i brojnih donatora, iz Palestine se vratila inkluzivna grupa od sedam članova koja je učestvovala na palestinskom maratonu u Vitlejemu. Troje učesnika je završilo polumaraton, dok su preostali članovi završili trku zadovoljstva. Na palestinskom maratonu u Vitlejemu, održanom proteklog vikenda, Lazar Filipović zauzeo je sedmo mesto u polumaratonskoj trci. Istu, polumaratonsku stazu istrčali su i Miroslav Todorov Danilov i Samer Abu Kiskh, dok je još četvoro članova tima istčalo porodičnu, odnosno trku zadovoljstva dugu 5 kilometara i svi su se u Srbiju vratili sa osvojenim medaljama.\nLazar Filipović kaže da je staza bila tehnički i fizički izuzetno zahtevna, ali da ga je nedostatak sportske sreće omeo da postigne bolji rezultat. Start trke bio je u 6 i 30, po našem vremenu u 5 i 30, tako da je Lazar zbog nedostatka sna i neadekvatnog zagrevanja imao peh. Na četvrtom kilometru zbog parkiranog kamiona nije video ivičnjak u krivini, sapleo se i pao, tako da je izgubio jednu od prve četiri vodeće pozicije, ali nije odustao, nastavio je dalje. Zbog slabovidosti (2,5% vida na jednom oku) teško se snalazio na nepoznatoj stazi, ali je i pored toga završio trku na visokom sedmom mestu.\nOvo je bilo prvo učešće ekipe osoba sa invaliditetom i njihovih pratilaca iz Srbije na trci koja je ove godine okupila oko 7.000 takmičara. Rezultati čitavog tima su izuzetni, a plan je da učešće takmičara iz Srbije postane tradicionalno.\nOdlazak ekipe iz Srbije u Palestinu organizovalo je Društvo srpsko palestinskog prijateljstva, koje se, na čelu sa predsednikom Talalom Elzikom zalaže i intenzivno radi na uspostavljanju saradnje Palestine i Srbije u oblasti sporta, kulture, obrazovanja, privrede, poljoprivrede i drugih oblasti povezivanja. Tako je, tokom višednevnog boravka u Palestini, tim iz Srbije posetio državni univerzitet na kome je rektor univerziteta Dr Younis Amer rekao da je ovaj univerzitet otvoren za razmenu studenata između Srbije i Palestine. Studenti iz Srbije su dobrodošli, a obrazovanje na ovom univerzitetu će biti besplatno za studente iz Srbije.\nČlanovi Društva srpsko palestinskog prijateljstva posetili su Ruski centar “Putin” u Vitlejemu u kome se nalaze Biznis centar, Muzički centar za posebne muzičke talente i Sportski centar za borilačke veštine.\nGradonačelnik Jerihona Salim Ghrouf\nGradonačelnik Jerihona Salim Ghrouf i članovi Gradskog veća priredili su prijem za članove udruženja iz Kragujevca na kome su naglasili da su otvoreni za nastavak saradnje sa Srbijom u svim oblastima. Palestincima su potrebne poljoprivredne mašine kao i obuka za upravljanje njima, potreban im je med iz Srbije, šljive, a Srbiji urme, mandarine, limun i drugi proizvodi. Predlog je da privrednici iz Kragujevca i Palestine posete sajmove na kojima će biti ugovoreni budući poslovi. Da postoje potrebe za različitim oblicima saradnje potvrdili su i u fabrici urmi u kojoj su zainteresovani za pumpe za vodu koje se proizvode u Kragujevcu, kao i za mašine koje su potrebne za proizvodnju urmi. Moguća je i saradnja iz oblasti zdravstvenog turizma. Najbolji stomatolog u Palestini Hisham Miki Zaidan, završio je studije u Beogradu, a kasnije magistrirao i postao doktor stomatoloških nauka na beogradskom univerzitetu, neko vreme je radio u našem glavnom gradu i našim estradnim zvezdama ulepšavao osmeh. Kaže da je razvoj zdravstvenog turizma iz oblasti stomatologije u Palestini moguć, zato što poseduje sve potrebne aparate, resurse i materijale za ugradnju implantata i drugih intervencija u oralnoj hirurgiji. Obezbeđeni su i smeštajni kapaciteti za boravak pacijenata nekoliko dana koliko je potrebno da se uradi intervencija, a za to vreme moguće je spojiti lepo i korisno, organizovati i izlete do Mrtvog mora i drugih atraktivnih lokacija u Palestini, a moguć je i obilazak najvećih svetilišta, Crkve rođenja Isusovog u Vitlejemu, kao svetilišta u Jerusalimu.\nMogućnosti su zaista velike na polju privrede i trgovine, ali i u oblasti sporta i kulture, tako da će uzajamne posete i saradnja tek uslediti.\nZabeležili smo i jednu lepu ljubavnu priču u Vitlejemu. Reč je o devojci iz Ivanjice, Smiljani Ćurčić Bero koja je udata za Palestinca Tonija, imaju petogodišnju devojčicu Tavitu koja govori tri jezika, arapski, engleski i srpski. Smiljani je jevrejska vlast oduzela pravo na rad, pravo na ulazak u crkvu, bez obzira što je završila teologiju, ali Smiljanina ljubav je jača od bilo kakvih zabrana, ostaje u Palestini i kroz nekoliko dana očekuje drugo dete.\nZa ekipu iz Srbije boravak u Palestini bio je prilika da se upoznaju sa palestinskim narodom, njihovim načinom života, kulturom, ali i njihovim problemima u Ramali, Vitlejemu, Hebronu, Jerihonu i Jerusalimu. Društvo srpsko palestinskog prijateljstva zahvaljuje Maheru Naturu, Maruanu Samaratu, Muhamedu Elziku, Salemu Džalajti, Abdelu Mađidi i Aminu Barakatu koji su bili izuzetni domaćini našem timu. Srdačnost, gostoprimljivost, ljubaznost i otvorenost krase ovaj narod koji se decenijama susreće sa sličnim problemima kao i srpski i godinama se bori za slobodu, očuvanje teritorije i sopstvenog identiteta. Srpski i palestinski narod povezuju stalna borba i velika stradanja, ali i vedrina duha, otvorenost, ljubaznost i srdačnost, bez obezira na kilometre.\nTags: Društva srpsko palestinskog prijateljstva, Jerihon, Kragujevac, Lazar Filipović, maraton, osobe sa invaliditetom, Palestina, Vitlejem\nPrevious Ana Brnabić posetila Kragujevac\nNext Gejming mašinerija u Šumadiji: stiže prvi “KlikCon”


Još nije počela provjera diploma u institucijama BiH: Već godinu dana usvajaju, povlače, dorađuju… | Poskok.info\nJoš nije počela provjera diploma u institucijama BiH: Već godinu dana usvajaju, povlače, dorađuju…\nPrijedlog odluke je načinjen prošle godine, što je vidljivo iz dokumenta koji se može naći na službenoj stranici eKonsultacije, ali nikako da se nađe pred Vijećem ministara.\nKada će početi provjera diploma zaposlenih u institucijama Bosne i Hercegovine još nije poznato, iako je prošlo više od godinu otkako je Zastupnički dom Parlamentarne skupštine BiH usvojio ovakvu inicijativu.\nSudeći prema dosadašnjoj ažurnosti nadležnih, na ovo će se još čekati.\nKoliko sporo sve ide pokazuju činjenice da je Zastupnički dom Parlamentarne skupštine BiH još u veljači prošle godine usvojio inicijativu za provjeru validnosti diploma, da bi Vijeće ministara tek u srpnju prošle godine prihvatilo inicijativu i zadužilo Ministarstvo civilnih poslova BiH da, u suradnji sa Ministarstvom pravde BiH, načini odgovarajuću odluku.\nKako je Faktoru odgovoreno iz Ministarstva civilnih poslova BiH, oni su Odluku provjeri kvalifikacija svih zaposlenih u institucijama Bosne i Hercegovine uputili Vijeću ministara 7. travnja ove godine.\nNo Ministarstvo civilnih poslova ju je u svibnju skinulo s dnevnog reda nakon ovakvog zahtjeva Josipa Grubeše, ministra pravde i predsjedatelja Odbora za unutarnju politiku Vijeća ministara. Razlog je “dorada”.\nMinistarstvo civilnih poslova BiH je 1. lipnja dostavilo Prijedlog Odluke o provjeri kvalifikacija svih zaposlenih u institucijama BiH Ministarstvu pravde na dodatno usuglašavanje. Nakon dorade, Prijedlog odluke ćemo ponovo dostaviti Vijeću ministara BiH na razmatranje i donošenje – odgovoreno je iz Ministarstva civilnih poslova BiH.\nAgencija za prevenciju korupcije i koordinaciju borbe protiv korupcije (APIK) je još 28. svibnja 2019. godine zatražila od svih tijela za borbu protiv korupcije u Bosni i Hercegovini da, u suradnji s nadležnim institucijama na svojoj razini vlasti, iniciraju proces revizije kvalifikacija za sve zaposlene u tijelima uprave, institucijama, zavodima, agencijama, direkcijama, javnim poduzećima i drugim tijelima čiji je osnivač entitet, distrikt, županija, grad i općina. Ova revizija bi obuhvatila imenovane dužnosnike, državne službenike i namještenike u ovim institucijama.\nKako je obrazloženo i u prijedlogu odluke, ovu inicijativu Agencija je pokrenula zbog kontinuiranog medijskog pisanja o krivotvorenim i lažiranim diplomama u BiH, generalno lošeg stanja u kojem se BiH nalazi kada je riječ o oblasti korupcije, te činjenice da je postupak revizije diploma zaposlenih već započet na određenim razinama vlasti u BiH.


Za isplatu penzija 37,8 odsto iz budžeta - Istinomer\n„Za isplatu penzija ranije je išlo 51,1 odsto iz PIO Fonda, dok je to sada 62,2 odsto, a svega 37,8 odsto iz budžeta“.\nhttps://www.istinomer.rs/izjava/za-isplatu-penzija-378-odsto-iz-budzeta/ 2016-03-22 3 5 0 Poluistina Istinomer\nPremijer Srbije je tokom posete dnevnom centru i klubu za starije „Dragiša Ćirić“ u Zemunu, obećao penzionerima da će penzije u budućnosti biti redovne i još veće. Premijer je ukazao da su dotacije iz budžeta Republičkom fondu za penzijsko-invalidsko osiguranje (PIO) manje iz godine u godinu i da sada iznose nešto više od trećine fondovih potreba. Podaci PIO fonda pokazuju da je premijer na prvi pogled u pravu. Recimo, izveštaj PIO fonda o izvršenju finansijskog plana iz 2010. godine pokazuje da su transferi iz budžeta iznosili 45% ukupnih prihoda fonda. U 2012. godini, transeferi iz budžeta bili su 49 odsto. Ako se pogledaju preliminarni podaci iz finasijskog izveštaja za 2015. koje je PIO fond dostavio Istinomeru, transferi sada iznose 36,6 odsto.\nPrihodi PIO fonda iz doprinosa i transfera budžeta / PrintScreen\nIstinomerovi sagovornici ukazuju da je više razloga zbog kojih su smanjena davanja države prema penzionerima. Profesorka na Fakultetu za ekonomiju, finansije i administraciju (FEFA) Katarina Stanić podseća da je stopa doprinosa 2013. i 2014. povećavana sa 22 odsto na 24 odsto, pa još jednom na 26 odsto, te je to doprinelo i prihodima Fonda. Stanićeva koja se dugo bavi reformom penzijskog sistema, podseća i da su smanjene penzije veće od 25.000, što znači da su pali rashodi fonda, te tako i manjak koji je trebalo nadoknaditi iz budžeta.\n“Ja inače ne volim da se insistira na tom deficitu PIO fonda jer on nije samo indikator penzijskog sistema i nekih drugih troškova koji se iz njega finansiraju vec i slika prihodne strane, a to je formalna zaposlenost, visina zarada i stope doprinosa. Deficit je upravo razlog zbog čega vec godinama postoji hajka na penzionere i osnovno opravdanje da se krajem 2014. godine progresivno smanje penzije iznad 25 hiljada a ti ljudi su i plaćali i do pet puta veće doprinose dok su radili. I to u isto vreme kada se uvode penali za prevremeno penzionisanje, sa ciljem jacanja aktuarske pravicnosti sistema. To su kontradiktorne mere. Ne možete zbog deficita PIO fonda da narušite logiku penzjiskog sistema” kaže Stanićeva.\nProfesor Ekonomskog fakulteta Jurij Bajec, takođe dobar poznavalac penzijskog sistema Srbije, navodi da samo povećanje stope doprinosa sa 24 na 26 odsto povećava prihode fonda za oko osam odsto. Uz povećanje stope doprinosa, boljoj naplati doprineo je i pritisak države da jedan deo radnika iz sive zone pređe u formalnu ekonomiju, kao i da poslodavci počnu da plaćaju poreze na punu zaradu, a ne na minimalac, navodi on.\nSa druge strane, i Bajec, kao i Stanićeva, ukazuje da je ukupno izdvajanje iz budžeta smanjeno onog trenutka kada su snižene penzije. Gledano u procentima, udeo bužeta koji se izdvaja za penzije pao je sa 13,1 odsto u 2014. godini na 12,4 odsto u 2015. godini, dok MMF zahteva da taj udeo republičke kase koji se izdvaja za najstarije sugrađane – bude još niži. Kako kaže Bajec, za ovu godinu ukupan penzioni trošak iznosi 4,8 milijardi evra, ali je za neto penzije (ono što penzioner dobije u džep) potrebno 4,2 milijarde evra. Razlika od 600 miliona evra je novac koji najvećim delom ide za zdravstveno osiguranje penzionera i druge troškove kao što je finansiranje sahrane, pomoć penzionerima isl.\n“Kad se gleda koliko država daje to je 1,8 milijardi evra, a za neto penzije 1,2 milijardi evra. Važno je praviti tu razliku, jer nisu svi troškovi za penzije kako se to u javnosti često predstavlja”, istakao je Bajec.\nOn takođe postavlja pitanje opravdanosti i zakonitosti smanjenja penzija budući da je ispalo da je to glavna mera fiskalne stabilizacije, a da su sve ostale reforme izostale.\nIstinomer uvažava statističke podatke koji potvrđuju premijerove reči da PIO fond ustaje iz mrtvih i da sve manje zavisi od budžetske kase. Međutim, ne mogu se ignorisati argumenti u prilog tezi da država izdvaja manje jer je prethodno, u proseku 10 odsto, skresala primanja 700.000 najstarijih sugrađana, od kojih su mnogi godinama plaćali visoke doprinose da bi u starosti imali veću penziju. Ironija je utoliko veća što se premijer hvali da se PIO fond oporavlja i da će penzije biti „veće“, upravo pred najstarijim Beogađanima koji troškove boravka u domu plaćaju upravo od te snižene penzije. Mnogi te obećane veće penzije možda neće ni doživeti. Zato premijeru ocena poluistina.


NASTUP TOS NA SAJMU „ITF SLOVAKIATOUR 2022“ U BRATISLAVI - Turistički žurnal NASTUP TOS NA SAJMU „ITF SLOVAKIATOUR 2022“ U BRATISLAVI - Turistički žurnal\nNASTUP TOS NA SAJMU „ITF SLOVAKIATOUR 2022“ U BRATISLAVI\nNa sajmu turizma „ITF Slovakiatour“ u Bratislavi, na kom Turistička organizacija Vojvodine i Turistička organizacija Beograda već tradicionalno objedinjuju predstavljanje turističke ponude Srbije posetiocima će se predstaviti i Turistička organizacija Srbije.\n„ITF Slovakiatour“ koji će se ove godine održati u periodu od 28. aprila do 1. maja je najveći sajam turizma u Slovačkoj i jedan od značajnijih u centralnoj Evropi, koji okuplja preko 400 izlagača i koji poseti oko 75.000 posetilaca. Sajam ove godine prati i gastronomska izložbe „The Danubius Gastro“ kao i sajam automobila.\nDolazak gostiju iz Slovačke u Srbiju svake godine dostiže svoj vrhunac tokom letnjeg period, a na sajmu u Bratislavi će se Turistička organizacija Srbije predstaviti sa novim sloganom „Srbija. Doživi!“ kako bi skrenula pažnju na ponudu koju Srbija ima tokom cele godine.\nEU ažurirala listu: Preporučeno postupno ukidanje ograničenja za državljane Srbije i BiH\nTourism BiH, inovativni digitalni alat za razvoj turističkih preduzeća i privlačenje turista\nSedam najboljih sajtova za pretragu jeftinih avionskih karata


Dok dlanom o dlan, gotov avion – Suština pasijansa™\nOvde se ne govori mnogo o pojedinostima, ali me je podsetilo… Gledao sam dokumentarac o montaži one mrcine: Airbus A380 se sklapa u Tuluzu od delova proizvedenih širom Evrope. U priči o konstrukciji krila, rečeno je da tolerancija kostura krila (koje je, inače, dugo oko 36 metara – raspon krila tog aviona je 79,75 m) manja od pola milimetra! Za potrebe izvođenja tak opreciznih radova, napravili su glodalicu sa hodom od 50 m, slično veliku brusilicu i namensku peć za temperovanje. Gde je granica tehnologije letenja, pitam se: najveći avioni u istoriji su prilično slične veličine (pogledajte ovu šemu). Verujem da su granice dostignute, bar kad je reč o tehnici potiska na naftu, što je zasad jedini raspoloživ izbor za komercijalne letove.\nPrethodno Prethodni prilog: Fotografija dana, 30. avgust 2011\nSledeće Sledeći prilog: Opet problem na relaciji Minus.com – NOD32


TUZLA, 11. januara - Na Trgu slobode u Tuzli održano je tradicionalno okupljanje majki i žena Srebrenice i Podrinja koje svakog 11. u mjesecu podsjećaju na genocide koji je nad Bošnjacima u Srebrenici počinjen jula 1995. godine, javlja Anadolu Agency (AA). Nura Begović, članica Udruženja "Žene Srebrenice", ističe ...\nBIHAĆ, 30. decembra - One se redovno sastaju i pored niza aktivnosti imaju i jedinstven hobi putem kojeg žele da slobodno vrijeme utroše u korisnim aktivnostima. Održavaju kreativne radionice kao vid psihološke terapije i na taj način se finansiraju i kroz radnu terapiju pronalaze dodatnu snagu za dušu i um.\nBIHAĆ, 30. decembra - Da će naredna godina biti produktivna i razvojna za žensko poduzetništvo u USK, govori i najava da već od marta 2022. počinje i 'DAP III' program podrške. Medijski partner projekta „Snažne žene uspješno poslovanje“ RTVUSK producirala je i emitovala prateću kampanju, ...\nBIHAĆ, 19. decembra - Naime, u fokusu pažnje više od 20 knjiga su žene iz Velike Kladuše koji su pred svojim sugrađanima ispričale svoje životne priče, otkrivajući i ono najskrivenije, najemotivnije u sebi. Otvoriti dušu pred desetinama ljudi nije bio nimalo jednostavno nikome od njih, ali oslobađa i potiče ...\nBIHAĆ, 19. decembra - Od karcinoma dojke godišnje u svijetu umiru stotine hiljada žena. Prema podacima Međunarodne agencije za istraživanje karcinoma godišnje se registruje 1,38 miliona novooboljelih od raka dojke. Istovremeno godišnje se registruje 458.000 smrti čiji je osnovni uzrok rak dojke. Prema podacima ...\nBIHAĆ, 9. decembra - Koordinacioni tim u borbi protiv nasilja u porodici, održao je redovni sastanak, na kome su razmatrani dosadašnji podaci o ovoj negativnoj pojavi, te buduće aktivnosti prevencije. Ekonomsko, seksualno, psihičko i fizičko nasilje, pojave su prisutne na području USK. Tako je 2019. prijavljeno 170 slučajeva ...\nBIHAĆ, 21. novembra - Bosna i Hercegovina je bogata ženama koje su odvažne, kreativne i koje ostvaruju svoje snove. Povodom Svjetskog dana poduzetnica koji je obilježen 19. novembra, održana je konferencija “Osnažene žene za snažne zajednice” Kiseljak 2021, u organizaciji Udruženja poslovnih žena. Održana su tri panela ...\nPOSLIJEPODNE UZ RTV USK - GOSTI: EKREM BRATIĆ, EMINA BALČINOVIĆ, ANĐELA STIPIĆ I NADIA ABAZOVIĆ\nBIHAĆ, 10. novembra - Ženski fudbal u Bosni i Hercegovini posljednjih godina bilježi odlične rezultate. No, situacija je na klupskom nivou i dalje teška, a najbolji ženski timovi opstaju u teškim i lošim uvjetima za rad. Jedni od onih koji se trude i vrijedno rade su i ŽNK „Željezničar 2011“iz Bosanske ...\nNEDJELJOM ZAJEDNO RTV USK - PRIČA: U BREKOVICI ČESTO SE MOŽE SRESTI ZANOSNI MIRIS ŠTRUDLE...\nBIHAĆ, 7. novembra - Nema ljepšeg mirisa u bosanskoj kuhinji od mirisa koji se širi dok se u kuhinji peče kruh, različita peciva i zimskom periodu posebno štrudle. U hladno jesenje popodne od zamamnog mirisa štrudle iz rerne svima se raspoloženje popravi. Nedavno smo posjetili Udruženje žena „Brekovica“ ...\nBIHAĆ, 7. novembra - Projektom je predviđeno da „Akademija ženskog poduzetništva“ sa posebno osmišljenim programom edukacije za top menadžment, educira 12 žena. Cilj obuke je osnažiti preduzetnice, odnosno poučiti ih stilovima liderstva te unaprijediti njihova znanja iz oblasti komunikacija, prezentacije, ...\nBIH, 26. oktobra - Od ukupnog broja lica koja traže zaposlenje, njih 220.949 ili 57,51 posto su žene. Najveći broj evidentirane nezaposlenosti čine lica sa trećim stepenom obrazovanja KV radnici 31,65 posto, zatim radnici sa SSS 28,98, te NKV radnici 26,97 posto. Najveći broj evidentiranih nezaposlenih žena je sa SSS 32,22 posto, ...\nBIHAĆ, 24. oktobra - U Bužimu je održana tradicionalna Manifestacija „Dani žene sa sela“ u okviru kojih se održava sajam „Naše domaće, sada i ubuduće“ a kojeg organizira Udruženje žena „Izvor“ već 11 godina. Ovo je manifestacija koja prije svega promovira domaće proizvode, kućne radinosti ...\nBIHAĆ, 18. oktobra - Mjesec oktobar je međunarodni mjesec prevencije od karcinoma dojke, jednog od najučestalijih malignih oboljenja u svijetu. Rano otkrivanje zloćudne bolesti svakoj ženi daje više šansi za preživljavanje i potpuni oporavak. Zbog toga prevencija i rano dijagnosticiranje daju veliki doprinos borbi ...


12.02.2021 u 13:13\nMađarska od danas prva zemlja EU koja koristi Sputnjik V\nBUDIMPEŠTA – Mađarska je od danas prva zemlja Evropske unije (EU) koja koristi rusku vakcinu Sputnjik V protiv koronavirusa, saopštile su lokalne zdravstvene vlasti. „Danas počinjemo da koristimo vakcinu Sputnjik V na punktovima za vakcinaciju”, rekla je Sesilija Miler, glavna zdravstvena inspektorka i članica kriznog štaba, javlja Beta. Mađarske vlasti nedavno su saopštile da su dobile 40.000 doza ruske vakcine i ta zemlja je prva u EU kojoj su poslate vakcine Sputnjik V. Mađarski Centar za javno zdravlje odobrio je rusku vakcinu. Mađarska je i prva članica EU koja je potpisala ugovor sa kineskom laboratorijom Sinofarm i naručila od nje oko pet miliona doza vakcine.\n11.02.2021 u 16:47\nTorlak spreman da se osposobi za proizvodnju „Sputnjika V”\nDelegacije Srbije i Ruske Federacije održale su danas u Beogradu prvi sastanak povodom utvrđivanja mogućnosti za proizvodnju vakcine „Sputnjik Ve” u Srbiji. Rusku delegaciju, koju je predvodio ambasador Rusije u Srbiji Aleksandar Bocan - Harčenko, činili su predstavnici ruskog Ministarstva industrije, Fonda za direktne investicije i ruske Agencije za lekove, dok su u srpskoj delegaciji, koju je predvodio ministar za inovacije Nenad Popović, bili i predstavnici Instituta „Torlak”. Popović je posle sastanka kazao novinarima da će se sutra u Instituti Torlak obaviti prvi ekspertski razgovori i naveo da je za prvu fazu, za koju je utvrđeno da postoje mogućnosti kada je reč o proizvodnji vakcine u Srbiji, odnosno za transport supstance, punjenje, pakovanje i distrubiciju u našoj zemlji,\n11.02.2021 u 15:42\nU Srbiji vakcinisano 636.119 osoba, revakcinisane 83.262\nU Srbiji je do sada protiv kovida-19 vakcinisano ukupno 636.119 građana. Drugu dozu vakcine primilo je ukupno 83.262 ljudi, javlja Tanjug. U okviru masovne vakcinacija građana protiv kovida-19, građanima Srbije su na raspolaganju vakcina Fajzer-Bionteka, Sputnjik V i Sinofarm.\n11.02.2021 u 13:25\nOsoblje kliničkog centra u Beču protiv Astrazeneka vakcine\nBEČ – Lekari i najviše medicinsko osoblje bečkog kliničkog centra AKH protive se da prime Astrazenekinu vakcinu. Oni su se onlajn peticijom, koju je već potpisalo više od 500 zaposlenih, obratili upravi AKH protestujući da se u toj ustanovi vakcinacija osoblja vrši cepivima Astrazeneka, a ne, kao što je bilo predviđeno Biontek-Fajzer. Iz uprave AKH ukazuju da je promenjena strategija vakcinacije, zbog problema sa isporukama Biontek-Fajzer, javlja Tanjug. Medicinsko osoblje AKH ističe da cepivo Astrazeneka nije delotvorno kao ono Biontek-Fajzera, jer u idealnom slučaju ima dejstvo od 58 do 82 odsto. Takođe navode i da je problem što sticanje imuniteta sa Astrazenekom traje 12 nedelja, a kod drugih vakcina tri nedelje.\n11.02.2021 u 13:03\nDelegacija ruskih stručnjaka, koja bi u Institutu „Torlak” trebalo da proceni tehnološke i kadrovske kapacitete te istitucije za proizvodnju vakcine „Sputnjik V”, stigla je danas u Srbiju, rečeno je Tanjugu u kabinetu ministra za inovacije Nenada Popovića. Oni su nešto posle 12.00 sati sleteli na beogradski aerodrom „Nikola Tesla”, a kako je najavljeno, sastanak delegacija Srbije i Ruske Federacije povodom uspostavljanja zajedničke proizvodnje cepiva biće održan danas u 15 sati u Palati Srbija. Nakon sastanka, predviđene su izjave za medije. Kako je ranije rekao ministar za inovacije Nenad Popović, ruski stručnjaci će utvrditi ima li uslova za početak proizvodnje vakcine „Sputnjik”, čija prva faza podrazumeva dobijanje supstance iz Rusije, a punjenje u ampule, pakovanje i\n11.02.2021 u 11:52\nUkrajina zabranila „agresorske” vakcine iz Rusije\nKIJEV - Ukrajinska vlada zabranila je davanje dozvole vakcinama protiv korona virus koje su razvijene ili proizvedene u Rusiji, javlja AFP. „Odobravanje vakcina” protiv kovid-19 „koje su razvijene ili proizvedene u agresorskoj zemlji... je zabranjeno”, navodi se u toj odluci ukrajinske vlade koja je sinoć objavljena. Ukrajina je zvanično proglasila Rusiju „agresorskom zemljom” nakon aneksije Krima 2014. godine i početka rata sa proruskim separatistima na istoku zemlje. Proruski pobunjenici su 1. februara najavili početak vakcinacije Sputnjikom V na teritorijama koje kontrolišu. Ukrajinska vlada ima probleme sa nabavkom vakcina protiv korona virusa i narednih sedmica očekuje prve isporuke u okviru programa UN Kovaks koji treba da obezbedi ukupno osam miliona vakcina. Kijev računa i na\n11.02.2021 u 11:33\nPrijavljena 261 neželjena reakcija na vakcinu\nU Srbiji je, zaključno sa jučerašnjim danom, prijavljen ukupno 261 slučaj neželjenih reakcija nakon vakcinacije protiv koronavirusa, izjavio je Pavle Zelić iz Agencije za lekove i medicinska sredstva i dodao da je to veoma mali broj, imajući u vidu ukupan broj vakcinisanih građana u našoj zemlji. Naveo je da se neželjene reakcije nakon vakcinacije mogu očekivati, ali da je važno to što nije bilo dugotrajnih posledica. „Do sada nismo imali ništa zabrinjavajuće. Sve što se do sada dešavalo, rešavalo se roku u nekoliko dana”, rekao je Zelić, gostujući na televiziji Pink. Naveo je da neželjene reakcije mogu da budu povišena temperatura, bol na mestu primene vakcine, otok, crvenilo, bol u mišićima, zglobovima, glavobolja, mučnina... te dodao da su ih uglavnom prijavljivali građani


SAD iznenađene, nisu unapred znale za odluku Putina\n► SAD iznenađene, nisu unapred znale za odluku Putina\nAmerički zvaničnici su saopštili da nisu unapred bili obavešteni o odluci ruskog predsednika Vladimira Putina o povlačenju vojnih snaga iz Sirije.\nAgencija Rojters je prenela da su zvaničnici SAD bili iznenađeni ovom iznenadnom objavom iz Moskve.\nTim povodom oglasila se i Bela kuća, koja je saopštila da SAD prvo žele da vide "kakve su tačno namere Rusije", preneo je AFP.\nFrancuska agencija takođe ocenjuje da je ova Putinova objava za Amerikance bila neočekivana.\nRuski predsednik Vladimir Putin naložio je da se danas počne sa povlačenjem većeg dela ruskih snaga iz Sirije, ocenivši da je vazdušna intervencija uglavnom postigla svoje ciljeve.\n"Naša mornarička baza u Tartusu i vazdušna baza na aerodromu Hmeim delovaće u rutinskom režimu. One treba da budu zastićene sa kopna, mora i iz vazduha", rekao je ruski predsednik.\nGradonačelnik Njujorka Bil de Blazio odustao od predsedničke kandidature\nGradonačelnik Njujorka Bel de Blazio prekinuo je danas svoju kampanju za kandidata Demokratske stranke na američkim predsedničkim izborima 2020. godine.\nMinistarka za evropske integracije Jadranka Joksimović primila je danas u oproštajnu posetu ambasadora SAD Kajla Skota koji je tom prilikom naglasio da će SAD nastaviti da aktivno ohrabruju i...\nRezultati izbora u Izraelu potvrdili da je došlo do političkog zastoja\nSkoro konačni rezultati parlamentarnih izborau Izraelu koje je rano jutros objavila Centralna izborna komisija pokazali su da je došlo do političkog zastoja i da ni jedna od dve vodeće stranke nije u stanju da obrazuje vladajuću koaliciju.


Održano kolektivno krštenje pet mališana u Banjaluci\nFoto: N.N. | Održano kolektivno krštenje pet mališana u Banjaluci\nNemanja Vukojević 14.05.2019 16:37\nBANJALUKA - U hramu Hrista Spasitelja u Banjaluci danas je održano kolektivno krštenje petoro mališana iz Udruženja porodica sa četvoro i više djece "4+".\nKolektivno krštenje organizovalo je Udruženje "4+" povodom Međunarodnog dana porodice.\nJovan Radovanović, predsjednik tog udruženja, rekao je da je juče trebalo da bude kršteno 12 mališana, ali da je zbog problema s poplavama i lošim vremenom kršteno njih petoro.\n"Ovo je 11. kolektivno krštenje djece članova našeg udruženja, a neke porodice nisu mogle doći jer su poplavljene i zatečene ovom situacijom", kazao je Radovanović.\nDodao je da će ostalih sedam mališana biti kršteno u narednom periodu.\n"Djeca su imala svoje kumove, a nekad se desi da i ja budem kum na kolektivnom krštenju, što za mene predstavlja veliku privilegiju i čast", naglasio je Radovanović i dodao da je proteklih godina kršteno oko 150 djece.\nPrema njegovim riječima, Gradska uprava podržavala je ovaj događaj, obezbijeđeni su zlatni lančići za svu krštenu djecu, a organizovan je i ručak za djecu, kumove i sve goste.\n"Ove godine među djecom koju smo krstili nismo imali nijedne blizance, ali se nadamo da će biti narednih godina. Poslije ceremonije organizovano je slavlje uz ručak u sali crkvi Svete trojice", dodao je Radovanović.\nČlanovi Udruženja "4+" imaju besplatan boravak u vrtićima, dobijaju stipendiju tokom školovanja bez obzira na materijalni status porodice i pomoć kroz kupovinu udžbenika za djecu iz socijalno ugroženih porodica, a grad finansira i dio tekućih troškova rada Udruženja.\nTOBL i DIS zajedničkim idejama do bolje turističke ponude\nU platformi "Banjaluka ljudskog lica" učestvovalo 2.500 građana\nRadovi u centru Banjaluke, bez saobraćaja do jutra\nObustava saobraćaja u Banjaluci zbog sanacije vrelovoda\nRadojičić: Mandati odbornika lični


International Experience,Professional IT Experience,Low Labour Costs - Why Serbia\nTroškovi radne snage su znatno niži nego u zapadnoj Evropi - ukupne cene rada za visokokvalifikovanu i stručnu radnu snagu je oko 30% od zapadnog nivoa\nOdlična baza veština je pojačana dobrim kvalitetom univerziteta, gde mnogi profesori imaju značajno međunarodno iskustvo i visoko su cenjeni širom sveta\nDobre komunikacijske mreže unutar i van zemlje\nDobro poznavanje engleskog jezika i obrazovni profil na znatno višem nivou nego u bilo kojoj drugoj zemlji Istočne Evrope\nSrbija se nalazi u samom srcu CEE i istoj vremenskoj zoni kao i većina zapadnoevropskih zemalja (GMT +1), čime se nude očigledne prednosti u odnosu na off-shore regione kao što je Indija. Radna snaga je pouzdana, sa robusnom bazom veština i poslovnom kulturom koja proističe iz jakih kulturnih i poslovnih veza sa Zapadom. Ljudski kapital u Srbiji je oblikovan kroz obrazovni sistem koji omogućava razvoj multi-jezičkih, IT pismenih ljudi sposobnih za brzo učenje. U poređenju sa drugim istočnoevropskim zemljama, i diplomci i profesionalci iz Srbije imaju izrazita znanja i stručnost na engleskom jeziku (u skladu sa Galupovim istraživanjem javnog mnjenja iz 2003, Srbija je zauzela prvo mesto među zemljama CEE). Učenici iz srednjih škola specijalizovanih za matematiku, fiziku i informatiku osvojili su impresivan broj nagrada na Svetskim naučnim olimpijskim igrama - više od 220 od 1968. godine.\nOko 70% zaposlenih u IT-u (SIEPA istraživanje 2008) su sa tercijalnim nivoom obrazovanja. Svake godine, na univerzitetima u Srbiji diplomira 16.000 studenata. Od tog broja, skoro 2.000 čine vrlo kreativni i talentovani mladi stručnjaci iz IT-a. U Srbiji postoji 17 univerziteta, od kojih je 8 u državnoj svojini. Informacione tehnologije ili srodne nauke mogu biti proučavane na 4 državna i 3 privatna univerziteta.\nSrpske IT kompanije imaju čitav niz prednosti u odnosu na konkurente, važnih za evropsko tržište. Dobro poznavanje engleskog jezika, u paru sa poslovnom kulturom i mentalitetom je kompatibilno sa zemljama EU. Ovo omogućava bolje razumevanje potreba klijenata, što je naročito važno za razvoj rešenja po želji klijenata. Inženjeri u Srbiji su obrazovani i iskusni u primeni širokog spektra tehnologija, što im omogućuje razvoj visoko kvalitetnih softvera i integracije sistema. Radna snaga u Srbiji ima sposobnosti, znanje i iskustvo u razvoJu front-end, back-end i middle-ware komponenti u različitim sektorima informacionih i komunikacionih tehnologija. Ovo je dokazano postojanjem jakih poslovnih veza sa firmama iz SAD, Engleske, Irske, Nemačke, Rusije, Holandije, Kanade, Francuske, Finske, Švedske, Slovenije i Hrvatske.\n„Srbija ima veliki potencijal u IT industriji i to je razlog zbog kojeg je najveća softver kompanija na svetu odlučila da otvori razvojni centar u Beogradu.”\nCentral Eastern Europe General Manager\n*Izvor: Agencija za strana ulaganja i promociju izvoza Republike Srbije (SIEPA)


Dan grada - "Joakim fest" - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Dan grada - "Joakim fest"\nDan grada - "Joakim fest"\nsreda, 27 april 2011 11:24\nDan grada, biće obeležen brojnim kulturnim, sportskim i zabavnim manifestacijama koje će trajati do kraja maja. I ove godine, biće održana karnevalska povorka gradskim ulicama,''Joakim fest'', ''Zlatna iskra'' kao i đurđevdanski koncerti popularnih izvođača.\nIzložbe, koncerti klasične i popularne muzike, opera, čak 5 festivala, jedna filmska premijera i niz sportskih događaja, samo je deo dvomesečnog programa kojim se obeležava Dan grada.\nKragujevac pokazuje da je svestan svoje istorijske uloge u stvaranju moderne Srbije rečeno je u Gradskoj upravi na predstavljanju manifestacija koje se organizuju povodom Đurđevdana.\nTradicionalno ''Joakim fest'' koji se održava od 7.do15.maja, pozorišnoj publici pružiće najbolje ovogodišnje predstave domaćih dramskih pisaca.\nNajmladjim Kragujevčanima tokom 13.međunarodnog lutkarskog festivala biće predstavljena pozorišta iz Kine, Irana, Bugarske, Hrvatske, Bosne i Hercegovine, a u Pozorištu za decu već 29.aprila i premijera domaćeg filma Beli lavovi uz prisustvo glumačke ekipe. I ove godine za Đurđevdan, biće organizovana karnevalska povorka ulicama grada.\nNa sam Dan grada, na svečanoj sednici Skupštine biće uručena priznanja najzaslužnijim građanima. Kako su rekli organizatori, ove godine, program je pripremljen sa manje novca ali više truda, pa su sredstvima iz budžeta i uz pomoć sponzora jedino organizovani đurđevdanski koncerti, na kojima će nastupiti Severina, Haris Džinović, Željko Joksimović, Jelena Tomašević kao i Kiki Lesandrić.


M. D.\t 1. januara 2016. 08:00\nPoslanica Evropskog parlamenta Tanja Fajon poželela je Srbiji sve najbolje na putu ka članstvu u Evropskoj uniji, izrazivši veru u srpski narod i modernu Srbiju koja će biti konkurentna i igrati vodeću ulogu na Balkanu.\nOna, u tekstu za portal “European Western Balkans”, ističe da članstvo Srbije u EU nije san, već put naše zemlje u pravcu koji je otpočela pre dosta godina, a koji je potvrđen u januaru 2014. i ponovo potvrđen 14. decembra uveče kada su otvorena prva dva poglavlja.\n“Verujem u mlade Srbije, verujem u srpski duh, u mogućnost srpskog naroda da bude motivisan, da naporno radi i da bude uporan”, naglasila je slovenačka političarka i novinarka.\nCitirajući jednog od, kako kaže, prvih zagovornika “evropske Srbije”, bivšeg premijera Zorana Đinđića, Fajon poručuje da veruje u “modernu Srbiju, koja će biti konkurenta, koja igra vodeću ulogu na Balkanu, gde neće biti mnogo trutova, već puno pčela radilica”.\nOna napominje da pregovori sa EU mogu zvučati ekstremno tehnički, ali ukazuje da su oni od ključnog značaja kao period kada država, boreći se da uđe u EU, usvaja sve nasleđe EU još od njenog početka kao Evropske zajednice za ugalj i čelik 1951. godine.\n“Takozvani acquis communautaire (zajedničke tekovine) nisu samo zakoni i regulacije, već su i način života, izvestan duh, kultura”, navodi ona, ističući da su pregovori “dvosmerna ulica” te da ne samo što će Srbija utvrditi svoj “evropski karakter” postajući članica EU, već će i EU postati bogatija za bogatu srpsku kulturu, običaje i tradiciju.\n“Mi u Evropskom parlamentu ćemo nastaviti da detaljno pratimo ovaj proces”, poručuje Fajon, koja je i potpredsednica slovenačkih Socijaldemokrata.\nPrema njenim rečima, postati član EU možda je još uvek daleko, ali evropske integracije su kao proces ušle u svoju najdužu i finalnu fazu što je, kako smatra, najbitnije.\nPozivajući se na iskustva Slovenije, ona ukazuje da EU nije cilj “per se”, već proces transformacije, promene, unapređenja, kroz koji, kako ocenjuje, civilno društvo najviše dobija.\n“Međutim, ništa od ovog neće biti moguće bez srpskog naroda koji treba da bude posvećen i jake volje. Zato što “EU priča” nije samo priča o visokoj politici i geostrateškim izborima, ona je pre svega uspešna priča o i za njen narod”, napominje Fajon.\nKako naglašava, od premijera i njegovog tima do gradonačelnika, od umetnika do poljoprivrednika, od mladih do penzionera – svi će morati da rade najbolje što mogu u godinama koje dolaze, da snažno veruju u EU, da veruju u bolji, smireniji i manje politizovan život ispred njih, jer bez toga cilj neće biti postignut.


Bijeljina: 1.200 poljoprivrednika koristi sredstva Agrarnog fonda (video) :: Dešavanja u Bijeljini ::\n18. May 2022. / 21:04\nBijeljina: 1.200 poljoprivrednika koristi sredstva Agrarnog fonda (video)\nAgrarni fond Grada Bijeljina isplatio je semberskim poljoprivrednicima do sada oko 350.000 KM na ime podsticaja iz prošle godine, za koje je u 2018. izdvojeno ukupno 1,1 milion maraka.\nIsplate preostalih dugovanja proizvođačima, koja se odnose na podršku stočarstvu, podizanju novih zasada, plasteničkoj proizvodnji i navodnjavanju, Agrarni fond će isplatiti u prvom kvartalu ove godine.\nProšle godine su isplaćeni i podsticaji za osušeni duvan u iznosu od oko 46.000 KM. Agrarni fond proizvodnju duvana subvencioniše sa 15 feninga po kilogramu suvog lista. I u 2019-oj godini za podsticaje poljoprivredne proizvodnje u Semberiji izdvojeno je 1.100.000 KM. Podaci sa kraja prošle godine, a na osnou zaprimljenih zahtjeva potvrđuju da raste broj proizvođača koji su zainteresovani za korištenje podsticajnih sredstava lokalne zajednice, među kojima je najveći broj onih koji su vezani za stočarsku proizvodnju kojoj je namijenjeno 300.000 KM.\nZa podršku podizanju novih zasada voća izdvaja se 20.000 KM. Sredstva za podršku plasteničkoj proizvodnji i navodnjavanju iznose 70.000 KM, za afirmaciju domaće poljoprivredne proizvodnje 220.000 KM, a za podršku izgradnji infrastrukture 190.000 KM. U Agrarnom fondu predviđena su i sredstva za vanredne i nepredviđene situacije u iznosu od 40.000 KM. Za pomoć poljoprivrednim udruženjima iz Agrarnog fonda obezbijeđeno je 40.000 KM, kao i regres kamata za proljećnu sjetvu 20.000 KM. Bijeljinski Agrarni fond podržava i edukaciju, posjete sajmovima, te sufinansiranje analiza kvaliteta zemljišta, i projekata razvojnih agencija sa ukupno 60.000 KM.


08.07.2020. - 16:47h 16:52h Izvor: Maša\nNaš organizam je naseljen bakterijama, u digestivnom traktu, sluznici nosa, na koži, na polnim organima... Mi živimo u simbiozi sa "dobrim" bakterijama, koje nam pomažu u varenju hrane, sintezi vitamina, regulaciji pH kože i vaginalne sluznice. U slučaju povreda, unosa jakih antibiotika, pada imuniteta - loše bakterije dobijaju priliku da se razmnožavaju. Ukoliko organizam nije sposoban da odreaguje na adekvatan način i spreči bakterije u širenju, dolazi do razvoja infekcije. Zatim se razvija upalni proces, kao odgovor organizma na infekciju. Antibiotska terapija uništava i dobre i loše bakterije, pa po prestanku uzimanja antibiotika dolazi do razvoja superinfekcije (infekcija izazvanih bakterijama koje su otporne na primenjeni antibiotik) ili gljivičnih infekcija.\nprirodni antibioticibeli lukehinaceabakterijevirusiImuni sistemjačanje imunitetazaštita od bakterijaPropoliskaloidno srebrogljivice


Sedeli smo u četvrtak\npretposlednjeg poslepodneva našeg skijanja u Orcieresu, i jedinog oblačnog, nas nekolicina Manijaka u kafiću u dnu staze; smrknutiji nego nebo toga dana, u iščekivanju da se Pop, zajedno sa par instruktora, vrati sa informativnog razgovora sa predstavnicima lokalnih vlasti. Ne dešava nam se to prvi put; razlog je, kao i uvek, potpuno banalne prirode – birokratske formalnosti na koje se naši dragi domaćini po francuskim skijalištima pozovu svaki put kada požele da nam naude ili, bolje reći, pokušaju da iznude još koji evro. Uvek se sve završi kako treba, ali tom završetku prethodi par sati objašnjavanja, razjašnjavanja, neprijatnog iščekivanja, nelagode i strepnji. U takvim situacijama bolje se osećam kada sam i sam na „licu mesta“ – na ispitivanju u policiji. Ovog puta šibicu je izvukao Pop, a meni nije preostalo ništa drugo nego da, preterano glasnim smehom i šalama na račun jedne potpuno glupave situacije, pokušam da malo ublažim napetost za stolom i zabrinutost nekolicine roditelja koji su sa nama delili to oblačno poslepodne i baštu kafića na dnu staze.


četvrtak, 02 septembar 2021 01:53\nKragujevac, 2. septembar 2021.\n* Digitalizacija u osiguranju, kroz DDOR TERRA aplikaciju, u funkciji zaštite poljoprivredne proizvodnje *\n- DDOR osiguranje je institucija od poverenja kada je osiguranje poljoprivrede u pitanju i osim klasičnih vrsta osiguranja namenjenih stanovništvu i privredi. Našoj kući poverenje ukazuje značajan broj kako primarnih poljoprivrednih proizvođača, tako i drugih predstavnika agro lanca. Izgradnja ovakvog poverenja zasnovana je na činjenici da mi ispunjavamo našu svrhu, a to je briga o kontinuitetu poslovanja naših klijenata, tj. isplati štete. Samo u poslednje tri godine, u Šumadiji smo isplatili gotovo 80 miliona dinara oštećenim poljoprivrednicima koji su naši osiguranici. Nova aplikacija biće od velikog značaja, jer će olakšati i ubrzati proces prijave štete. Ovo je još jedan pokazatelj da sem izuzetno kvalitetne ponude i širine pokrića brinemo i tome, da klijenti dobiju vrhunski nivo usluge - izjavio je Ivan Veselinović, direktor Filijale Kragujevac DDOR osiguranja.\n- DDOR TERRA predstavlja još jedan korak u značajnom procesu naše digitalizacije, čiji je cilj unapređenje kvaliteta usluga koje pružamo našim klijentima. Isplata štete jeste najznačajniji trenutak u našem poslovanju i zbog toga smo odlučili da ovaj proces pojednostavimo i digitalizujemo. Sa druge strane, poljoprivreda je izuzetno značajna grana industrije i u ovom delu Srbije sarađujemo sa velikim brojem klijentata. Svakako je osiguranje useva i plodova segment koji je više zastupljen i time je DDOR TERRA bitna za veći broj korisnika. Uz sve to, imamo i veliki broj klijenata koji osiguravaju sopstveni stočni fond, te smo i za njih uveli nove pakete proizvoda sa osnovnim i dopunskim pokrićima, prilagođene specifičnostima potreba svakog proizvođača - izjavio je Lazar Bogdanović, direktor Sektora za osiguranje poljoprivrede DDOR osiguranja.\nDDOR TERRA je jedinstveno tehnološko rešenje namenjeno svim poljoprivrednim proizvođačima koji od sada mogu da preko pametnih telefona imaju pregled svojih aktivnih polisa osiguranja useva i plodova, ali i da brzo i lako prijave štetu na svom polju ili voćnjaku. Aplikacija je razvijena sa Institutom BioSens, evropskim liderom u razvoju agrotehnoloških rešenja i koristi najsavremenije GIS (Geografski informacioni sistem) modele za prijavu i procenu štete, upotrebom satelitskih fotografija i naprednih filtera za odabranu parcelu sa osiguranim usevima ili plodovima, te prati njihov rast i napredak do termina za žetvu. Čitav aplikativni sistem obezbeđuje jasniju procenu rizika, a u slučaju štete preciznije kvantifikovanje gubitaka. Na ovaj način, uz brzinu i tačnost, DDOR TERRA ubrzava postupak procene i likvidacije štete.\n- U slajd-dodatku pogledajte još nekoliko aktuelnih fotografija -\nDDOR osiguranje posluje više od 7 decenija na teritoriji Srbije. Od 2012. godine je deo snažne italijanske Unipol grupe sa ostvarenih 14 milijardi evra fakturisane premije u 2019. godini uslužujući više od 16 miliona klijenata. Lider je na domaćem tržištu osiguranja sa višegodišnjim rastom dobro struktuirane premije.\nDDOR osiguranje u Srbiji, sa svojim timom od 1.400 zaposlenih, pomoću svoje jake i razgranate mreže od više od 105 internih i 640 eksternih prodajnih mesta, uslužuje čak više od pola miliona klijenata sa premijom iznad 13 milijardi dinara. Kao društveno odgovorna kompanija investira značajna sredstva u kulturu, umetnost kao i u bezbednost u saobraćaju.\nZvanično je osiguranje Olimpijskog tima Srbije i Olimpijskog komiteta Srbije.\nKompanija DDOR Novi Sad osiguranje\nponedeljak, 16 avgust 2021 19:54


Vlada Srbije demantovala medijske navode o hapšenju haškog begunca Ratka Mladića\nIako većina medija tvrdi da je haški begunac Ratko Mladić uhapšen i prebačen u Tuzlu, Vlada Srbije to demantuje.\nPortparol Vlade Srđan Đurić demantovao da je Ratko Mladić uhapšen. Reč je o dezinformaciji koja nanosi štetu i ne doprinosi naporima Vlade da saradnja sa Haškim tribunalom bude dovedena do kraja, rekao je Đurić.\nStejt department je saopštio da nema saznanja o hapšenju haškog begunca Ratka Mladića. "On je i dalje begunac pred pravdom", izjavio je novinarima portparol Stejt departmenta Adam Ereli.\nPredsedavajući Veća ministara BiH Adnan Terzić izrazio je rezervu prema informaciji da je Mladić uhapšen. Terzić je večeras u dnevniku BHT1 izjavio da BiH nema nikakvu zvaničnu potvrdu hapšenja.\nI portparol EUFOR-a u Bosni i Hercegovini Stiven Maršal demantovao je vest o hapšenju Ratka Mladića. Zvaničnici u američkoj vojnoj bazi takođe tvrde da nije sleteo nijedan avion sa Mladićem i da nije bilo nikavih vanrednih aktivnosti.\nIz agencijskih vesti može se zaključiti da u Srbiji traje akcija lociranja Ratka Mladića, ali nije poznato da li je reč o hapšenju ili o stupanju u kontakt s Mladićem zbog eventualne ponude za njegovu dobrovoljnu predaju.\nSavetnik srpskog premijera Vladeta Janković izjavio je da nema informaciju da je haški begunac Ratko Mladić lociran i istakao da država čini sve da se uskoro reši pitanje saradnje sa Haškim sudom. U razgovorima premijera Koštunice i glavne tužiteljke Haškog suda Karle del Ponte nije bilo reči o roku za izručenje Ratka Mladića, ali nema više prostora za odlaganje i izbegavanje te međunarodne obaveze, rekao je Janković i zatim dodao da ako bi se nekim nesrećom dogodilo da se taj problem ne reši, zaista preti ozbiljna opasnost da budu ugroženi pregovori o približavanju sa Evropskom unijom ali i druge stvari koje od toga zavise.\nGeneralni inspektor republičkog Ministarstva unutrašnjih poslova Vladimir Božović takođe je izrazio očekivanje da će saradnja s Haškim tribunalom vrlo brzo uspešno biti okončana. Hapšenje haških begunaca, rekao je Božović, je tehničko pitanje jer je politička odluka srpske Vlade apsolutno jasna i čvrsta.\nHag nema informacije o Mladićevom hapšenju\nTužilaštvo Haškog tribunala nema informacije da je bivši vojni lider bosanskih Srba general Ratko Mladić uhapšen, rekla je za Glas Amerike portparol Tužilaštva Florans Artman.\nTribunal u Hagu u principu ne komentariše hapšenja haških begunaca, sve dok se oni ne nadju u pritvornoj jedinici Tribunala.\n"Slučaj Mladić" pomno prate vodeći svetski mediji\nVodeći svetski mediji prenose večeras informacije o potrazi za haškim optuženikom Ratkom Mladićem, navodeći da su izveštaji o njegovom hapšenju kontradiktorni.\nSvetske TV stanice su informacijama o Mladiću prekidale svoje vesti, uz navodjenje da oko njegovog hapšenja vlada konfuzija. Britanske televizije Skaj njuz i Bi-Bi-Si prenele su i da je srpska vlada demantovala da je Mladić uhapšen, dok je Skaj njuz preneo i izjavu srpskog bezbednosnog zvaničnika agenciji AP da je Mladić lociran i da se pregovara o njegovoj predaji, uz o0gradu da su izveštaji dosta "konfuzni".\nI ostale svetske agencije prenele su različite informacije o navodnom hapšenju Mladića.\nAgencija AFP je, pored zvaničnog demantija vesti, pozivajući se na svoje izvore, javila da je "operacija" u vezi s Ratkom Mladićem "u toku". Rojters je preneo da je navodno u toku prebacivanje Ratka Mladića u Hag, preko Tuzle, kao i drugu informaciju prema kojoj je on lociran na podrućju Tuzle.\nSve agencije podsećaju da je predaja Mladića Haškom tribunalu uslov za nastavak evropske integracije SCG, podsećajući da su se glasine o njegovom hapšenju javile u trenutku kada se očekuje nastavak pregovora o Sporazumu o stabilizaciji i pridruživanju EU.\nPosle upozorenja evropskog komesara Olija Rena da bi pregovori SCG o pridruživanju EU ozbiljno mogli da budu ugroženi ako se haški optuženik Ratko Mladić uskoro ne nadje u Hagu, proteklih dana više zvanićnika SCG navodili su da je krajnji rok za predaju Mladića kraj februara.\nGlavni tužilac Haškog Tribunala Karla del Ponte je prošle nedelje najavila da će traziti suspenziju pregovora sa SCG o Sporazumu o stabilizaciji i pridruživanju sa EU, ukoliko Ratko Mladić ne bude predat Hagu.\nSvoboda pozvao Mladića da se preda\nPotpredsednik Evropske socijalističke partije Hanes Svoboda pozvao je haškog optuženika Ratka Mladić da se preda "da ne bi držao gradjane SCG kao taoce". Posle sastanka sa poslaničkom grupom Demokratske stranke (DS) u Skupštini Srbije i Crne Gore, Svoboda je rekao da bi se predajom Mladića oslobodio proces pregovora sa EU.